07:00 / 21.11.2018 1832 pdf Ўқиш режими + -\n2. Кексалик эътиборидан намозни енгил ўқишга буюрилган.\n3. Кексаларга осонлик туғдириш учун уларнинг ўрнига ёшлар ҳаж қилишига рухсат берилган.\n16:55 / 20.11.2018 1595\n11:04 / 21.11.2018 3148\n2361 11:00 / 16.02.2019\nБаъзи бир чаласавод кишилар .Илмли одам динсиз бўлади, кишининг илми қанча кўпайса, унинг динсизлиги ҳам шунча ортади,, деб ўйлайдилар. Ҳақиқатда эса ҳеч бир давоми...\n1815 21:13 / 13.10.2018\nЯзид ибн Ҳорун айтади .Восит шаҳрида қозиликка ишончли бир муҳаддис тайинланди. У қозилик қилаётган даврда бир киши усти ёпиқ, муҳрланган ҳамён бир одамга давоми...\n1698 08:00 / 22.09.2020\n17712 13:30 / 09.08.2019


Экспертларнинг солиқлар ва бухгалтерия ҳисобига доир долзарб саволларга жавоблари. | BUXGALTER.UZ\nЮридик саволлар 2017-2021\nБолани 2 (ёки 3) ёшгача парваришлаш таътилидаги ходима шу даврда яна хомиладор бўлса, унга хомиладорлик ва туғиш бўйича нафақа тўланадими? Тўланса неча фоизда?\nID вопроса: 19404\nҲа, болани 2 (ёки 3) ёшгача парваришлаш таътилидаги ходима шу даврда яна хомиладор бўлса, унга хомиладорлик ва туғиш бўйича нафақа тўланади.\nЧет эл корхонасининг ваколатхонаси ходимларини бепул овқат билан таъминлаганида солиқ оқибатлари қандай?\nID вопроса: 19398\nОзиқ-овқат қиймати ёки озиқ-овқат қийматини қоплаш ходимларнинг иш ҳақи тарзидаги даромади ҳисобланади.\nАвтокран кабинаси алмаштирилиши натижасида ҳисобдан чиқарилганида қандай бухгалтерия ўтказмалари берилади?\nID вопроса: 19384\nБу таъмирлашнинг нархи автокраннинг бошланғич қийматинини оширмайди, балки харажатларга олиб борилади.\nБунда ушбу қарорга 1-иловада келтирилган ягона тариф сеткасини қўллаш мажбурийми? Корхона айрим касблар учун ўзининг ички разрядлари ва тариф коэффициентларини қўлласа бўладими?\nID вопроса: 19365\nДавлат корхонаси бўлмаган корхоналарда ходимлар учун разрядлар ва тариф коэффициентларини корхона ўзи белгилайди.\nКорхона тўқилган ва трикотаж пайпоқ-носки маҳсулотларини ишлаб чиқариб, экспорт қилувчи корхона қандай солиқ ва божхона имтиёзларини қўллаши мумкин?\nID вопроса: 19378\nУмумбелгиланган солиқларни тўловчи корхона тўқилган ва трикотаж пайпоқ-носки маҳсулотларини экспорт қилганида ноль даражали ҚҚС солинади.\n1) Бозор томонидан кўрсатиладиган мажбурий хизмат миқдорлари бўйича бозор томонидан ҳар бир тадбиркорлик субъектига ЭҲФ ҚҚСни ажратиб кўрсатган ҳолда ёзиладими? 2) Белгиланган тўлов миқдорлари ҳокимлик томонидан июль ойида тасдиқланган бўлса, ундириладиган тўлов миқдорлари июль ойидан бошлаб ўша ставкада ундириладими ва июль ойигача эски йилдаги миқдорда ундириладими? 3) Тадбиркорлик субъектлари билан мазкур мажбурий хизматлар бўйича қандай тартибда шартномалар тузилади?\nID вопроса: 19288\nКранга бириктириш учун ясалган конструкция алоҳида асосий восита деб тан олинадими ёки краннинг бошланғич қиймати ортадими?\nID вопроса: 19353\nАгар ясалган қўшимча конструкция ва кран конструктив жамланган буюмларнинг мажмуи бўлса ва қўшимча конструкция ўз вазифасини фақатгина мажмуа таркибида бажара олса, у ҳолда бу конструкция краннинг таркибий қисми ҳисобланади ва унинг қиймати краннинг бошланғич баҳосига қўшилади.\nКомпьютер бозор баҳоси бўйича 160 000 сўмга сотилганда ҚҚС қандай ҳисобланади?\nID вопроса: 19352\nТоварнинг бозор қиймати деганда ҚҚС суммасини ўз ичига олган товар нархи тушунилади.\nПФ №5755 га асосан кўмирнинг улгуржи-сотиш нархига қўшимча махсус устамадан ҚҚС тўланмаслиги ҳақиқатда бекор қилинганми?\nID вопроса: 19350\nҲа, ҳақиқатдан ҳам 2019 йил 1 октябрдан бошлаб кўмир бўйича ҚҚСдан, шу жумладан, импорт қилинганда ҳам имтиёзлар бекор қилинган.\nБанк мижоздан йўқотилган ёки шикаст етказилган ЭРИ калити учун жарима ундирганида, ушбу жарима суммасига ҚҚС солинадими?\nID вопроса: 19345\nЙўқ, банк мижоздан йўқотилган ёки шикаст етказилган ЭРИ калити учун жарима ундирганида, ушбу жарима суммасига ҚҚС солинмайди.\nБозорлар тадбиркорлик субъектларига ЭҲФларни ҚҚСни ажратиб кўрсатган ҳолда тақдим этишлари керак.\n1.\tҚум-шағал аралашмасини қайта ишлаб шағал ва қум чиқаришда юзага келадиган 15% технологик йўқотиш учун қандай бухгалтерия ўтказмаси берилади? Ушбу технологик йўқотиш тайёр маҳсулот нархига қандай тақсимланади? 2.\tТехнологик йўқотиш бўйича қандай ҳужжат расмишлаштириш керак, солиқ текшируви жараёнида қандай ҳужжат асос бўлади?\nID вопроса: 19304\nАгар ЭҲФ санаси, у жўнатилган сана ва шахсий кабинетимизга келиб тушган саналар турлича бўлса, ЭҲФни қайси сана бўйича ҳисобга олишимиз керак?\nID вопроса: 19333\nА.Авлоний номидаги халқ таълими тизими раҳбар ва мутахассис ходимларни қайта тайёрлаш ва малакасини ошириш институтида тўлов-контракт асосида ўқиган педагог ходимнинг амалга оширган ўқиш учун тўловларига АВда 2107-рақам билан тасдиқланган Низом асосида ЖШДСдан солиқ чегирмаси бериладими?\nID вопроса: 19315\nА.Авлоний номидаги халқ таълими тизими раҳбар ва мутахассис ходимларни қайта тайёрлаш ва малакасини ошириш институтида тўлов-контракт асосида ўқиган педагог ходимнинг амалга оширган ўқиш учун тўловларига нисбатан ЖШДСдан имтиёзни қўллаш мумкин эмас.\n1.\tАгар корхона қарз суммасини фоизлари билан охирги ойда қайтарса, фоизлар ҳар ойда ҳисобланадими? 2.\tФоизлардан ЖШДС қандай ставкада ва қачон тўланиши керак?\nID вопроса: 19298\nЎзбекистон резиденти бўлмиш жисмоний шахснинг фоиз кўринишидаги даромадлари ЖШДСга 5% ставкада тортилади.


Расулуллоҳ соллаллоҳу алайҳи ва салламнинг мушкул вазиятларда матонат ила туришлари | Azon.uz - Ахборот-таҳлилий портал\n1084 23:00 31.08.2019\nПайғамбар соллаллоҳу алайҳи ва салламнинг шахсиятлари мушкул вазиятлар ва қийинчиликларда матонат ила туришлари, мақсадга эришишда пойдору мустақим бўлишлари билан ажралиб турарди. Шу билан бирга Аллоҳ таолога бўлган мукаммал ишонч ва олиб келган рисолатларига бўлган имон У зотга ҳамроҳ эди. Фикримизнинг тасдиғини Пайғамбар соллаллоҳу алайҳи ва саллам даъватни энди бошлаган кезлари бошларидан ўтказган воқеада кўришимиз мумкин. Ўша пайтда имон келтирганлар оз сонли эди. Мушриклар Расулуллоҳ соллаллоҳу алайҳи ва салламни Абу Толибнинг ёрдамидан жудо қилмоқчи бўлди. Пайғамбар соллаллоҳу алайҳи ва салламнинг амакилари У зотни ҳимоя қилар эди. Мушриклар Абу Толибга таҳдид қилиб: “Эй Абу Толиб, сен бизнинг орамизда энг ёши улуғ ва ҳурматга лойиқ кишисан! Биз сендан жиянингни илоҳларимизни сўкиш ва динимизни айблашдан қайтаришингни сўраган эдик. Сен буларнинг бирортасини қилмадинг. Биз бунга чидай олмаймиз. Жиянингни тийиб қўй ёки сени ҳам, уни ҳам аяб ўтирмаймиз! Икки томоннинг биридан қон тўкилиши мумкин!” – дедилар.\nБу таҳдид ва огоҳлантириш Абу Толибга оғир ботди ва Расулуллоҳ соллаллоҳу алайҳи ва салламга одам юборди. У зот келганларидан сўнг: “Эй жияним, қавмингиз олдимга келиб, шундай, шундай, деди. Менга ҳам, ўзингизга ҳам раҳм қилинг! Шу ёшимда ўзим тоқат қила олмайдиган ишларни қилишга ундаманг!” – деди. Расулуллоҳ соллаллоҳу алайҳи ва саллам энди амакилари ҳимоя қилмасалар керак, ёрдам беришга заифлик қилиб қолибдилар, деган гумонга бордилар. Шу пайт ўзларининг матонат ва ироданинг энг юқори чўққиси эканига далолат қиладиган машҳур сўзларини айтдилар: “Эй амакижон! Қасамки, улар ўнг қўлимга қуёшни, чап қўлимга ойни бериб, бу ишингдан қайт десалар ҳам, то Аллоҳ таоло бир йўлни кўрсатмагунча ёки шу йўлда ўлиб кетмагунча бундан қайтмайман”. Сўнг Пайғамбар соллаллоҳу алайҳи ва саллам йиғладилар ва турдилар. Орқага қайтиб кетаётганларида амакилари Абу Толиб қайта чақирди. Амакиларининг олдига келганларида: “Боринг, эй жияним! Хоҳлаган сўзингизни айтинг! Аллоҳга қасамки, ҳаргиз сизни уларга топширмайман!” – деди.\n1391 08:40 22.01.2020


"Адолат билимдони" ғолиби аниқланди | Ўзбекистон "Адолат" социал-демократик партияси\n30 Ноябрь, 14:54 • Кўрик-танлов, Тошкент вилояти, Янгиликлар • 218 марта кўрилди • Комментариев к записи “Адолат билимдони” ғолиби аниқланди нет\nКуни кеча Ўзбекистон “Адолат” СДП Сиёсий Кенгаши ташаббуси билан ўтказилган “Ватан келажаги ёшлар қўлида” лойиҳаси доирасида “Адолат билимдони” кўрик-танловининг республика босқичи Миллий матбуот марказининг фаоллар залида ўтказилди.\nУшбу кўрик танловда барча вилоятларнинг шаҳар, туман Кенгашларидан ташриф буюрган 14 нафар иштирокчи Республика босқичида ғолибликни қўлга киритиш учун беллашдилар.\nТанловни Ўзбекистон “Адолат” СДП Сиёсий Кенгаши раиси Абдукамол Шодиев кириш сўзи билан очиб берди ва иштирокчиларга танловнинг мазмун-моҳияти, ёшларнинг жамиятда сиёсий фаоллигини оширишдаги аҳамиятига тўхталиб ўтди.\nИштирокчиларнинг шартлар бўйича чиқишлари ҳакамлар ҳайъати томонидан адолат мезони асосида баҳоланди. Беллашувда барча гуруҳлар ўзларининг сиёсий-ҳуқуқий билим ва маҳоратларини кўрсатишга ҳаракат қилишди.\nТадбирда иштикорчилар ўзларининг чиқишлари орқали ҳакамлар ҳайъатининг эътиборини тортди десак, муболаға бўлмайди. Энг қувонарлиси, илоятлардан ташриф буюрган ёшлар орасидан фақатгина бир иштирокчи ғолиб бўлса-да, энди уларнинг ҳар бирида бутун вилоятдан дўстлари борлиги туб мақсаднинг амалга ошганидан дарак беради.\nГулчеҳра Султонхонова, Тошкент вилояти иштирокчиси, танлов ғолиби:\n– Сиёсий-ҳуқуқий соҳадаги билимларимизни синаб кўриш имконини берувчи ушбу танловнинг республика босқичида иштирок этиб, биринчи ўринни эгаллаганимдан жуда хурсандман. Юртимизда амалга оширилаётган ижтимоий-иқтисодий ва сиёсий жараёнларга оид саволларга жавоб беришда имкон қадар эгаллаган билимларимни кўрсатишга интилдим. Энди партиянинг бундан кейинги танловларида ҳам қатнашиб, ўз маҳоратимни кўрсатишга ҳаракат қиламан.\nЯкуний натижаларга кўра, Тошкент вилояти иштирокчиси Гулчеҳра Султонхонова фахрли 1-ўринни эгаллагаб танловнинг “Адолат билимдони” дея эътироф этилди. Фаол иштирок этганлар Ўзбекистон “Адолат” СДП Сиёсий Кенгашининг дипломлари ва эсдалик совғалари билан тақдирландилар.\n“Адолат билимдони” ғолиби аниқланди was last modified: Декабрь 7th, 2017 by matbuot\n« “Биз ёшлар соғлом турмуш тарафдоримиз!” Асосий мақсад — инновацион фаолиятни рағбатлантиришдир »


08.08.2018 13:38 Чоп этиш версияси\nЎзбекистонлик журналистлар дастлаб Суғд вилояти Хўжанд шаҳридаги Матбуот қасрида “Ҳақиқати Суғд“, “Согдийская правда“ ва “Суғд ҳақиқати” газеталари фаолияти билан танишди.\nСуғд вилоятининг тарихий музейи журналистларда катта қизиқиш уйғотди. Тожик халқи тарихини акс эттирган музейда 15 мингдан ортиқ экспонат мавжуд. Бу ерда ҳар бир даврга тегишли тарихий ёдгорликлардан тортиб, Тожикистоннинг яқин ўтмишдаги тарихи акс этган лавҳалар бор.\nКамол Хўжандий номидаги боғда тожик миллий ҳунармандлиги ва қўл меҳнати маҳсулотлари ярмаркаси қардош халқнинг меҳмондўстлиги, инсонларнинг самимийлиги ва хушчақчақлигини тараннум этган мазкур кўргазма концерт дастурига уланиб кетди.\nЎзбекистонлик журналистларнинг Тожикистонга сафари давом этмоқда.


Вазирлик мактабларда "География" фани соати камайиб кетгани юзасидан изоҳ берди\nХалқ таълими вазирлиги мактабларда "География" фани соати камайиб кетгани юзасидан изоҳ берди.\n"Миллий ўқув дастурига кўра, 2022-2023-ўқув йилидан бошлаб, 1-6-синфларда ягона “Табиий фанлар” (Science) фани жорий қилиниши белгиланган (Ўзбекистон Республикаси Президентининг 2020 йил 12 августдаги ПҚ 4805-сонли қарори).\nЯнги фан география, биология, физика, кимё ҳамда астрономия фанлари бўйича ўқувчиларнинг дастлабки кўникмаларини шакллантиришга қаратилган.\nЭндиликда бу фанларга оид билим ва кўникмалар ўқувчиларда 1-синфдан бошлаб шакллантирилади. Миллий ўқув дастури доирасида ўқувчиларда “Табиий фанлар” фани орқали шаклланиши лозим бўлган билим ва кўникмалар ҳар бир синф кесимида белгиланди.\nЎқувчилар бошланғич синфларда етарли кўникма ва малакага эга бўлишлари учун, халқаро тажрибадан келиб чиқиб, янги фанга ажратилган дарс соатларини бошланғич синфларда кўпайтиришга эҳтиёж туғилди. Шу муносабат билан, 6-синфда ҳар бири ҳафталик 2 соатдан ўтиладиган (жами 6 соатлик) география, биология ва физика фанлари ўрнига ягона, ҳафтасига 3 соатлик “Табиий фанлар” киритилди.\nЎз навбатида, қолган ҳафталик 3 соат “Табиий фанлар” доирасида 2-, 3-, 4-синфларга ўтказилди. Яъни, бу синфларга ҳафтасига 1 соатдан, жами 3 соат қўшиб берилди.\nМактабда география фанидан берилиши зарур бўлган билим ҳажми ва унга умумий режада ажратилган соатлар ҳажми қисқаргани йўқ.\nБошқа фанлар қатори география фанига оид мавзулар “Табиий фанлар”га сингдирилган, умуман дастурда эса, география фанига оид мавзулар 291 та мавзудан 387 та мавзуга, яъни 96 та мавзуга кўпайган.\nШу нуқтаи назардан, ижтимоий тармоқларда география фани йўқолиш хавфи остидаги хулосалар, асоссиз.\nЖаҳон тажрибасида қандай?\n“Табиий фанлар” жаҳондаги аксарият ривожланган давлатларда ўқитилади. Хусусан, Буюк Британия тажрибаси ўрганилганида, табиий фанлар 1-6-синфларда интеграция қилинган ҳолда, ягона фан сифатида ўқитилади.\nТабиий фанларнинг қуйи синфларда қўшиб ўқитилиши ўқувчига оламни бир бутун тасаввур қилиш, фанларга оид мавзулар кесимида лойиҳа ишларини амалга ошириб, тадқиқотчилик кўникмаларини ривожлантириш, ўқувчиларнинг фаоллигини ошириш, танқидий фикрлаш қобилиятларини яхшилаш, уларни ижодкорликка йўналтиришга хизмат қилади.\nМиллий ўқув дастури доирасида таълим мазмунида амалга оширилаётган бу каби ўзгаришлар иқтисодиёт соҳаларига халқаро андозалар асосида меҳнат бозорида эҳтиёж юқори бўлган кўникмаларга эга кадрларни тайёрлаши билан ўқувчилар учун манфаатлидир.\nЯнги фан киритилиши ўқитувчиларга қандай имконият яратади?\nМиллий ўқув дастурида айнан География фани ҳафталик 8 соат дарс ўтишлиши белгиланган. Шу ўринда алоҳида қайд этиш лозимки, география фани ўқитувчиларида “Табиий фанлар” йўналиши бўйича қисқа муддатли қайта тайёрлов курсини муваффақиятли тамомлаган тақдирда, 11 соат дарс бериш имконияти пайдо бўлади (натижада, амалдаги ҳафталик 10 соат ўрнига, 11 соат беришлари мумкин).\nШу билан бирга, Вазирлик дастурни халқаро талаблар асосида замонавийлаштириш бўйича ўз олдига қўйилган вазифаларни инобатга олган ҳолда, ўқувчиларда иқтисодий билимларни янада ошириш мақсадида қўшимча соат ажратиш бўйича имкониятларни ўрганмоқда.\nМазкур йўналишда қўшимча дарс жорий қилинса, бу ҳам география ўқитувчилари учун қўшимча имконият бўлади".\nКиритилди: 14:48 18.01.2022. Ўқилди: 1401 марта. Фикрлар сони: 3 та.\n"Катта еттилик" Хитойни Россияни ҳимоя қилмасликка чақ...


Ёзёвонда тадбиркор истеъмолчини сифатсиз мебель билан алдамоқчи бўлди\n28 Авг 2019 1499\nҲар бир инсон истеъмолчи сифатида ўзи истаган, ўзига ёқадиган маҳсулотни танлаш ҳуқуқига эга. Ҳуқуқлари бузилганда эса қонуний ҳимояланиши зарур. Ўзбекистонда “Истеъмолчиларнинг ҳуқуқларини ҳимоя қилиш тўғрисида”ги қонун қабул қилинганига ва бу ҳужжат амалда қўлланилаётганига йигирма йилдан ошди.\nАммо жамиятимизда сотувчи ва исьтемолчи ўртасидаги муаммолар камайганича йўқ. Мисол учун, истеъмолчи Н.Машарипов Истеъмолчилар ҳуқуқларини ҳимоя қилиш федерациясига савдо фаолияти билан шуғулланиб келаётган тадбиркор И.Тошпўлатовга қарашли савдо дўкони хизматларидан норози бўлиб мурожаат қилди, дея хабар қилади федерация матбуот хизмати.\nМаълум бўлишича, у жорий йилнинг 14 август кунида Ёзёвон буюм бозорини айланиб, фарзандининг тўйи учун 4 800 000 сўмлик мебеллар тўпламини танлайди. Сотувчига мебелнинг пулини тўлиқ олдиндан бериб, манзилга етказиб бериш бўйича келишувга эришади. Лекин орадан икки кун ўтиб хонадонига келтирилган мебелларнинг бошқа рангда ва сифати паст даржалигини кўрган Н.Машарипов бу ҳақда сотувчига мурожаат қилиб, улар танлаган мебелни юбориши, бўлмаса пулини қайтариш талабини қўяди. Лекин сотувчи алмаштириб бермаслигини айтгач, ўзининг қонуний ҳуқуқларини ҳимоя қилиниши сўраб туман жамиятига мурожаат қилади.\nИстеъмолчи мурожаати туман жамиятида тегишли тартибда расмийлаштирилгач, мурожаатни ўрганиш ишлари доирасида сотувчи билан учрашилиб, унга амалдаги қонунчилик талаблари тушунтирилди. Натижада сотувчи истеъмолчидан унинг норозилигини келтириб чиқарган мебеллар тўпламини қайтариб олиб, олди-сотди амалга оширилган куни танланган сифатли мебеллар тўпламига алмаштириб берди.


Ёшларга ғамхўрлик – Сурхон тонги\nБош саҳифа / Таълим / Ёшларга ғамхўрлик\nОктябр 12, 2017\tТаълим Изоҳ қолдириш 649 Кўрилди\nТермиз шаҳридаги футбол бўйича давлат ихтисослаштирилган мактаб-интернати Термиз туманидаги Ш.Рашидов номли маҳаллага кўчирилгач, янги замонавий ўқув корпусига эга бўлди. Шунингдек, у ерда 50 ўринли ётоқхона, 12х24 ҳажмли спорт зал, 2 та стадион барпо этилиб, зарур ўқув ва спорт жиҳозлари билан таъминланди. Мактаб-интернат учун “ISUZU” автобуси ажратилди. Бугун мактаб-интернатда 10 нафар мураббий раҳбарлигида 170 нафардан ортиқ ўғлонларга миллионлар ўйини сирлари ўргатилаяпти. Мактаб-интернат мураббийлари ёшлар орасидан иқтидорлиларини “кашф” қилиб, катта футболга етказиб бериш чорасини кўришмоқда.\nОлдинги Эзгу амал ёрлиғи\nКейинги Сусткашлик оқибати


Сешанба, 08 Ноябр 2016 23:50\nИспанияда Мигел Мунёс номидаги мукофотлар тақдирлаш маросими ўтказилди. Бу ҳақда sports.segodnya.ua сайти хабар берди. Бу мукофот ҳар йили Марка газетаси томонидан ўтказиб келинади.\n“Ўтган мавсумнинг энг яхши мураббийси” номинацияси бўйича совринни “Атлетико” клуби етакчиси Диего Симеоне қўлга киритди. Испания терма жамоасининг энг яхши ўйинчиси учун совринга эса “Реал Мадрид” клуби хужумчиси Алваро Мората эга чиқди. Дарвозабонлар орасида бундай номинацияда Ян Облак эътироф этилди.\nЎтган мавсумнинг энг яхши ўйинчиси учун берилган Алфредо ди Стефано номидаги соврин эса Моратанинг жамоадоши Криштиану Роналдога топширилди. Урган голлари сони билан ҳаммани ортда қолдирган Луис Суарес (“Барселона”) эса “Энг яхши тўпурар” деб топилди. Ҳудди шу йўналиш бўйича испан тўпурари соврини Аритс Адурисга топширилди.\nЎзининг ҳакамлик маҳорати билан Карлос Веласко Карбалё мавсумнинг “Энг яхши ҳаками” совринига эга чиқди.\n« ФИФА 2016 “Йилнинг энг яхши ўйинчиси” номи учун даъвогар футболчилар рўйхатини эълон қилди\tЖаҳон чемпионати Қатар-2022: Алкогол ичимликларга таъқиқ ўрнатилади »


Кушербаев пахта ёғи нархининг ошиб кетиши ҳақида - Zamin.uz\nОхирги ойларда ўсимлик ёғининг ошиб кетиши кузатилмоқда. Бунга сабаб сифатида асосан кунгабоқар уруғлари ишлаб чиқариш ва экспортнинг қисқариши билан боғлиқ ташқи муҳит таъсир кўрсатганлиги билдирилди. Бироқ унда пахта ёғи нимага ошиб кетяпти, деган савол кўндаланг турганди.\nМаълум бўлишича, пахта ёғи нархининг ошишига ишлаб чиқариш учун асосий хом ашё бўлган техник чигитнинг биржа савдоларидаги бошланғич нархларининг асоссиз ошириб қўйилиши ҳам таъсир этган.\nЎсимлик ёғи ошиб боришидан фойдаланиб, қўшимча даромад қилиб олишни кўзлаган жаноб кластерчиларни қилган ўйини яхшимас. Отнинг ўлими итнинг байрами, деб шунга айтса керак.\nЯнгиликлар » Жамият » Кушербаев пахта ёғи нархининг ошиб кетиши ҳақида


Энг оммабоп арзон электрокар кабриолет-версияда ҳам чиқяпти: бу сизга Tesla эмас! (видео) - Terabayt.Uz\n2020 йили энг кўп сотилган электромобил Tesla Model 3 бўлса, хитойликларнинг Wuling HongGuang Mini EV электрокари иккинчи ўринни олган эди. Қизиғи – ушбу арзон электромобил янги бўлиб, 2021 йили ҳам харидорлигини пасайтирмаган: январда ўз юртида ундан 30 мингдан ошиқ сотишган. Агар савдоси шу суръатда давом этса, йилнинг охирига бориб у биринчиликни эгаллаши мумкин.\nХитойлик компания энди ушбу электрокарнинг кабриолет версияси – Wuling Hongguang MINI EV Cabrio моделининг прототипини намойиш этди. Автомобиль ихчам ўлчами ҳамда томи йиғилиши билан ажралиб туради.\nКабриолет кузовли бу электромобилнинг максимал тезлиги 100 км/соатга етади. Унинг ғилдираклари йирик, анъанавий фонарлар ўрнига ёруғлик-диодли чироқлар ўрнатилган.\nWuling Hongguang MINI EV Cabrio прототипи минималистик услубда ишланган бўлиб, буткул электрлаштирилган анжомлар панелига эга. Унинг салонида иккитагина ўриндиқ мавжуд, бу эса юкхонани катталаштиришга имкон берган.\nЎҚИНГ: Европада атиги 4500 долларлик электромобил пайдо бўлиши мумкин\nЯнги концепт Шанхайдаги автосалонда намойиш этилмоқда ва яқин орада серияли тарзда ишлаб чиқаришга ҳам жорий қилинади. Уни аккумулятор ток сиғимига кўра 9,3 кВт/соатдан 13,9 кВт/соатгача, автономлиги 170 километргача бўлган вариантларда таклиф этишади.\nКабриолет нархи маълум қилинмаяпти, лекин у стандарт версиядаги Wuling HongGuang Mini EV моделидан сал қимматроқ бўлиши аниқ.\n#электрокар #электромобил #янги технологиялар #Wuling HongGuang Mini EV #Wuling #Wuling Hongguang MINI EV Cabrio


Ислом конференцияси ташкилотига аъзо давлатлар йиғини тафсилотлари\n30 октябр 2020, Тошкент вақти: 13:11\nМалайзия Бош вазири Маҳатҳир Муҳаммад [Mahathir Mohamad] Ислом конференцияси ташкилотининг Куала Лумпурда бўлиб ўтаётган норасмий йиғинида чоршанба куни чиқиш қилиб, исломий мамлакатлар АҚШнинг Ироқ билан уруш режасига тўсиқ сифатида ўз “нефт қуролларини” ишлатиш-ишлатмаслик масаласини муҳокама қилганларини маълум қилди:\n“Ироққа қарши урушнинг олдини олиш учун нефт заҳираларbдан фойдаланиш хусусида таклифлар билдирилди. Биз улардан қандай фойдаланишимиз – бир масала, бироқ биз бу ҳақда ўйлашимиз кераклиги шубҳасиз”.\nБундан олдин Куала Лумпурда Қўшилмаслик ҳаракати саммити бўлиб ўтган эди. Унда Ҳаракатга аъзо давлатлар Ироқ билан уруш режасига қаршиликларини билдирган эдилар. Сешанба куни саммит якунида Маҳатҳир Муҳаммад Қўшилмаслик ҳаракатига аъзо давлатлар номидан гапириб:\n“Биз, кўп томонлама бўладими у ёки бир томонламами, урушга қаршимиз. Биз БМТ қарорларига риоя қиламиз, бизнинг бундан қайтиш ниятимиз йўқ, бироқ айни вақтда биз уруш бошланмайди, деб умид қиламиз”, деган эди.\nШундай позиция билдирган Малайзия раҳбари Қўшилмаслик ҳаракати саммити якунига етмай, Куала Лумпурга йиғилган меҳмонлар ўз мамлакатларига қайтмай туриб, Ислом конференцияси ташкилотининг норасмий йиғинини ўтказиш ниятини билдирди. Бу бежиз эмас. Гап шундаки, nашкилотга раислик қилиш ҳуқуқи октябр ойида Малайзияга ўтади. Ҳозирда унга раислик қилаётган Қатар раҳбарияти ташкилот номидан АҚШнинг Ироқ билан уруш бошлаш режасига қаршилик кўрсатишга тўсқинлик қилаётган эди. Чунки, маълумки, Қатар -Вашингтоннинг минтақадаги ҳамкорларидан бири бўлиб, унинг ҳудудида АҚШ қўшинлари жойлаштирилган.\nМана энди Ислом конференцияси ташкилоти ҳам ўзининг урушга қаршилигини билдирди. АҚШ ва Британия томонидан режалаштирилаётган уруш бошланган тақдирда, нефт омили жуда муҳим бўлиши шубҳасиз. Шу сабабдан ташкилот аъзолари ўзларининг нефт заҳираларидан қайси мақсадда фойдаланишни муҳокама қилдилар. Малайзия Бош вазирининг маълум қилишича, ташкилотга аъзо давлатлар йиғин давомида бир фикр билдирдилар:\n“Нефтдан урушнинг олдини олиш учун фойдаланиш жуда хавфли бўлиши мумкин. Бунинг оқибатлари жиддий бўлиши шубҳасиз. Бироқ биз бу ҳақда ўймасак, вазиятни ўз фойдамизга ўргартира олмаймиз”.\nЎйин ҳақиқатан ҳам хавфли бўлиши мумкинлигини инобатга олган давлатлар нефтни АҚШнинг режаларига қарши ишлатиш-ишлатмаслик масаласида бир фикрга кела олмадилар.\nШу ўринда эслатиб ўтиш жоизки, Ислом конференцияси ташкилотига 57 мамлакат аъзо бўлиб, улардан 49 давлат, шу жумладан Саудия Арабистони, Қувайт ва Эрон каби нефт экспортчилари вакиллари Куала Лумпурда учрашдилар. Муҳокама қилинган масалалар сирасидан нафақат нефт омилининг бошланиши мумкин бўлган урушдаги роли, балки Франция ва Германия етакчилигидаги Ғарб давлатлари билан биргаликда урушга қаршилик кўрсатиш ва БМТ Хавфсизлик кенгашида Ироқ бўйича янги резолюция қабул қилинишини таъминлаш каби масалалар ўрин олган.\nШуни ҳам айтиб ўтиш лозимки, АҚШ режаларига қаршилик кўрсатиб, бунда нефтни қўллаш ғояси илгари ҳам билдирилган. Бироқ бу ғояга Саудия Арабистони ва АҚШнинг Форс кўрфазидаги бошқа шериклари қаршилик кўрсатиб келмоқдалар. Нефтни экспорт қилувчи давлатлар нефтдан АҚШга қаршилик кўрсатиш учун фойдалансалар, Вашингтон уларга нисбатан эмбарго жорий этиши мумкин. Бундай бўлмаган тақдирда ҳам, уруш бошланса, нефтнинг жаҳон бозоридаги нархи ошиши муқаррар. Мутахассислар уруш давомида ва ундан сўнг бир баррел нефт нархи 50 АҚШ долларига етиши мумкин, демоқдалар. Ҳозирда унинг нархи 31-32 доллар атрофида. Ислом конференцияси ташкилотига аъзо давлатлар Куала Лумпурдаги учрашувда мана шу масалаларни муҳокама қилдилар ва нефтни АҚШга қарши қурол сифатида ишлатишда шошилмасликка келишдилар. Уларнинг баъзилари бундай қилинган тақдирда АҚШ уларга ҳужум қилиши мумкинлигидан хавотирланаётганларини яширмадилар.


Фарзанд азизми ёки автомашина? - Халқ сўзи\nФарзанд азизми ёки автомашина?\n12:06 09 Октябр 2020 Жамият\nКимлардир тирноққа зор бўлиб юрган бир пайтда фарзандларини хор қилиб қўяётган айрим юртдошларимиз ҳам йўқ эмас. Оилавий низолар туфайли ажрашаётган эр-хотинлар ўртасидаги азият аксарият ҳолларда фарзандлар чекига тушмоқда. Қолаверса, уларнинг таъминоти охир-оқибат аёлнинг зиммасида қоляпти. Бу эса, оталарнинг ўз мажбуриятини бажармаслиги натижасида юзага келаётгани сир эмас.\nАна шундай замондошларимиздан бири Азаматжон Арслонов (исм-шарифлар ўзгартирилган) турмуш ўртоғи билан ажрашгач, 2017 йилнинг 19 июль куни фуқаролик ишлари бўйича Қўрғонтепа туманлараро судининг қарорига биноан икки нафар фарзандлари учун алимент тўлаши белгилаб қўйилган. «Меҳр кўзда» деганлари рост экан. Оила парокандаликка юз тутгач ота ҳам жигарбандлари олдидаги масъулиятни тан олгиси келмади. Шу боис ҳуқуқий идораларнинг бир неча маротаба огоҳлантиришларига қарама вояга етмаган фарзандларини моддий таъминлашдан бўйин товлаб юрди. Бу орада тўланмаган алимент миқдори 30 миллион сўмга етди.\nШу йилнинг 18 август куни Мажбурий ижро бюроси томонидан қарздор отага тегишли бўлган «Матиз» русумли автомашина хатлаб қўйилди. Транспорт 36 миллион 705 минг 715 сўмга баҳоланди ва давлат ижрочисининг қарорига асосан 9 сентябрь куни электрон онлайн-аукцион савдоси орқали сотувга қўйилди. Буни қарангки, автомашинасидан айрилиб қолишни истамаган ота 26 сентябрь куни болалари учун тўлаши керак бўлган маблағни олиб келди.\nҲақли савол туғилади: инсон учун фарзанд азизми ёки мулк? Биз қачондан буён бир-биримизга бўлган меҳр-оқибатни жонсиз матоҳдан юқори қўядиган бўлдик? Биз ўзи қаёққа қараб кетяпмиз? Одимлаётган сўқмоғимиз бошлаб борадиган манзилда нима кутиб турибди? Ҳар бир инсон шу каби саволларни ўзига бермоғи ва унга жавоб топмоғи керак. Токи, инсон шаклидаги шайтонга айланиб қолмайлик.


Анри Мессини "Мона Лиза"га қиёслади\n9 июль, 2017, 15:25\n“Барселона” клуби собиқ аъзоси Тьерри Анрининг фикрича, каталонияликларнинг Месси билан шартномани узайтириши муқаррар эди. Франциялик собиқ футболчининг сўзларига кўра “Барса”да Мессининг ўрнини алмаштириб бўлмайди.\n“Шартнома узайтирилмаслиги ҳам мумкинмиди? Албатта йўқ. Мессини “Барселона”да ким алмаштириши мумкин? Масалан, “Мона Лиза”ни кимдир Луврда алмаштириб қўя оладими?” – дейди Анри Goal нашрига берган интервьюсида.\nЭслатиб ўтамиз, Мессининг “Барселона” билан амалдаги шартномаси 2018 йилда ўз ниҳоясига етар эди. Бироқ, каталонияликлар раҳбарияти футболчи билан ушбу келишувни 2021 йилга қадар узайтиришга келишиб олишди. Ушбу шартнома расман Месси таътилдан қайтганидан сўнг имзоланади.


Оддий бурун битиши қандай хавфга эга? Машҳур саволларга жавоблар\n11:10 / 21.04.2020\nБурун оқиши, гайморит, синусит... Бу сўзларни ҳамма билади, аммо негадир камчилик уларни жиддий қабул қилади.\nГайморит ўзи нима? Бу бурун атрофи синусларининг яллиғланиши бўлиб, у узоқ ва жуда оғриқли даволанади. Балки бурунни тешилиши ҳақида эшитгандурсиз? Аммо, буруннинг яллиғланиш касалликларини оғриқсиз даволаш мумкинми? Бугунги кунда дунё олимлари ушбу соҳада нимани таклиф қилишлари мумкин?\nКўпчиликнинг фикрига кўра, бурун оқиши умуман касаллик эмас ва уни даволамаса бир неча кунда ўтиб кетади, даволаса эса 7 кунда. Лекин оддий бурун битиши жуда кучли асоратларга олиб келиши мумкин: кучли бош оғриғи, кўриш қобилияти йўқолиши, кўз олмасининг ўз ўрнидан қўзғалиб кетиши ва ҳоказолар.\nБурунга қандай ёрдам берса бўлади?\nСизда бурун касаллиги мураккаб оқаётганининг ўзига хос белгиси бу пешона ва юзингизда оғриқ пайдо бўлганидир. Бош бармоғингиз билан кўзнинг ён бурчагида жойлашган қисмга секин босинг. Гайморит пайтида, бу жойларга тегиниш оғриқ келтириб чиқаради. Бу ҳолатда, дарҳол шифокорларга мурожаат қилиш керак. Эсингизда бўлсин: гайморит пайтида, яллиғланиш ўчоғи кўзларга, бош мияга жуда яқин жойлашган ва бу жуда хавфлидир!\nҲар бир инсонга севимли бўлган бурун томчилари сиз билган даражада зарарсиз ҳисобланмайди. Албатта, улар дарҳол нафас олишни енгиллаштиради, аммо бу касаллик эмас, балки унинг аломатларига қарши таъсир қилади. Шифокорлар бундай томчиларни иложи борича камроқ ишлатишни бекорга айтиб ўтишмайди.\nАйтишларича, оддий бурун оқиши Ватерлоо жангида Наполеоннинг мағлубиятига сабаб бўлган. Катта қўмондон жанг олдидан кечаси ухлай олмаган, чунки оқаётган бурун унинг яхши нафас олишига имкон бермаган. Уйқусизлик ва безовталикга дуч келиб, у муҳим қарор қабул қилиш учун бир лаҳзани ўтказиб юборади – ва жангда мағлуб бўлади.\nГайморитни қандай даволаш керак?\nАлбатта бу касалликнинг давоси комплекс бўлиши керак. Биринчидан, шифокор гайморитнинг оғирлигини аниқлайди. Агар вазият оғир бўлса, қайси бактериялар яллиғланишни келтириб чиқарганлигини тушуниш учун анализлар олинади. Натижага қараб, антибиотик препаратлар буюрилиши мумкин.\nАсосийси эса, бурун бўшлиқларини бўшатиш ва уларни яллиғланишни келтириб чиқарадиган йирингдан тозалаш муҳимдир. Бунинг учун, сизга Германияда ишлаб чиқарилган ўсимлик дори воситаси – Синупрет® Экстракт ёрдам беради. Бу дори воситаси бутунлай ўсимликлардан тайёрланган бўлиб, вирусларга, яллиғланишга ва бактерияларга қарши курашади.\nБурнингиз битишига дуч келганингизда дарҳол ҳаракат қилинг! Бу сизга қуйидаги ҳолатларда ёрдам беради:\nКасалликнинг ривожланишини тўхтатишда;\nСизда касаллик асоратлари пайдо бўлишининг олдини олишда ва қўшимча молиявий юкдан озод этишда;\nКасаллик давомийлигини камайтириш учун.\nСинупрет® Экстракт билан бирга соғ бўлинг!\nИшлаб чиқарувчи: Бионорика СЕ, Германия\nМаҳсулот сертификатланган. Рўйхатдан ўтиш гувоҳномаси: DV/X 06617/08/19\nҚўллаш мумкин бўлмаган ҳолатлар мавжуд. Ишлатишдан олдин кўрсатмаларни ўқиб чиқинг ёки мутахассисга мурожаат қилинг.\n23:26 / 11.11.2018\nГайморит қандай касаллик ва унга чалинмаслик учун нималарга эътибор бериш керак?


Организмимизга оид фактлар! | Megadunyo.Uz\nАвтор: megadunyo 0 Комментариев аёл, дунё, инсон, километр, Организм, тана, узунлик, умр, эркак, юрак, қон томир\n· Инсон танасида қон билан таъминланмайдиган ягона қисм – кўзнинг шох пардасидир. У кислородни тўғридан-тўғри ташқи муҳитдаги ҳаводан олади.\n· Инсон бош мияси сиғими 4 терабайтдан ошади.\n· Бола 7 ойгача бир пайтнинг ўзида ҳам нафас олиши ҳам ютиши мумкин.\n· Бош суяги – 29 хилдаги турли суяклардан иборат.\n· Аксиришда организмнинг барча функцияси тўхтайди, ҳатто юрак ҳам!\n· Нерв импульси 274 км/соат тезликда ҳаракат қилади.\n· Инсон мияси бир кунда ҳосил қиладиган электрик импульслар дунёнинг жами мобил телефонлариникидан ҳам ортиқдир.\n· Инсон организмидаги углерод 900 та қалам ясашга етади; ёғ – 7 та совун ясаш учун; сув – 50 литр сиғимдаги бочкани тўлдириш учун етади.\n· Инсон юраги умри давомида 182 миллион литр қонни ҳайдайди.\n· Танангиздаги 50000 ҳужайра ўлади ва янгисига алмашади… Шу жумлани ўқиганингизга қадар!\n· Ҳомилада бармоқ излари 3 ойлигида пайдо бўлади.\n· Аёл юраги эркакникига қараганда тезроқ уради.\n· Ўнгақайлар чапақайларга қараганда 9 йил кўпроқ яшайди.\n· Инсон 90 фоиз тушларини унутади.\n· Инсон қон томирининг умумий узунлиги – тахминан 100000 километрни ташкил этади.\n· Инсон умрининг сўнгида ўртача 150 триллион бит маълумотни эслайди.\n· 80% иссиқлик инсон танасидан боши орқали чиқиб кетади.\n· Қизарсангиз, ошқозонингиз ҳам қизаради.\n· Чанқоқлик инсон танаси вазнидан 1 фоизга тенг миқдордаги сувнинг йўқотилишида пайдо бўлади. 5 фоизнинг йўқотилиши ҳушдан кетишга сабаб бўлади. 10 фоиз сувнинг йўқотилиши эса инсоннинг ўлимига олиб келиши мумкин.\n· Инсон танаси 700 га яқин фермент ишлаб чиқаради.\n· Инсон — орқа томони билан ухловчи ягона жонзот.\n· Планетанинг барча инсонларини ҳар томони 1000 метр бўлган бир кубга бемалол жойлаштириш мумкин!\n· Тиш — инсон организмидаги ўз-ўзидан қайта тикланмайдиган ягона қисмдир.\n· Инсоннинг ухлаб қолиши учун ўртача 7 дақиқа етарли.\n· Дунёда чапақайлар атиги 7% ни ташкил этади.\n· Инсон умри давомида бошидаги сочлари 725 километргача ўсиши мумкин.\n· Инсон организмида яшовчи барча бактериялар умумий оғирлиги 2 кг.ни ташкил этади.\n· 99% кальций инсон тишларида жойлашган.\n· Чайновчи мушаклар (бир томони) абсолют кучи 195 кг.га тенг.\n· Тиш эмали организмдаги энг қаттиқ тўқимадир.\n· Инсон организмидаги барча темир моддасини йиғса, соатнинг бурамасини ясаш мумкин.\n· Инсон — тўғри чизиқ чиза олувчи ягона жонзот.\n· Инсон умри давомида унинг териси тахминан 1000 маротаба янгиланади.\n· Инсон организмида атиги 4 хил минерал бор: апатит, арагонит, кальцит ва кристобалит.\n· Инсон бош миясида бир сония давомида 100000 кимёвий реакциялар содир бўлади.\n· Чақалоқлар тизза қопқоғисиз туғиладилар. Тизза қопқоғи боланинг 2-6 ёш даврида пайдо бўлади.\n· Инсон ўпка юзасининг майдони теннис кортига тенг!\n· Инсон организмида лейкоцитлар 2-4 кун, эритроцитлар 3-4 ой яшайди.\n· Инсон танасидаги энг кучли мушак – тил!\n· Инсон дунёга келганида унинг бош миясида 14 миллиард ҳужайра бўлади ва уларнинг сони ўлгунига қадар бир донага ҳам ошмайди. Аксинча, 25 ёшдан кейин кунига 100.000 тагача қисқариб боради. Бир саҳифани ўқиш учун сарфлайдиган ҳар бир дақиқангиз мобайнида уларнинг 70 таси ўлади. 40 ёшдан кейин мия деградацияси кучаяди, 50дан кейин нейрон (нерв ҳужайралари) қурий бошлайди ва мия ҳажми кичраяди.\n· Чақалоқ туғилганида, унинг танасида 300 тага яқин суяк бўлади. Улғайгач, улар сони 206 тани ташкил этади.\n· Инсон тириклигида ингичка ичак 2,5 метрга яқин узунликда бўлади. Ўлганидан кейин ичак мушаклари бўшашиши ҳисобига 6 метргача етади.\n· Вояга етган инсон бир кунда тахминан 23000 марта нафас олади (ва нафас чиқаради).\n· Эркак организмидаги энг майда ҳужайралар – сперма ҳужайраларидир.\n· Инсон оғиз бўшлиғида 40000 га яқин бактериялар бор.\n· Инсон организмида 2000 га яқин таъм сезувчи рецепторлар мавжуд.\n· Инсон кўзи 10 миллион хилдаги рангларни фарқлайди.\n· Инсон юраги ҳосил қиладиган босим қонни бинонинг 4-қаватигача кўтариши мумкин.\n· Инсон телевизор томоша қилгандагига кўра уйқусида кўпроқ калория сарфлайди.\n· Инсон кулганида 17 та мушагидан фойдаланади, хўмрайганида эса 43 тасидан.\n· Самолётда учиш чоғида инсон сочлари ўсиши икки мартага ортади.\n· 1% инсонлар инфрақизил нурланишни, яна 1% инсонлар — ультрабинафша нурланишни кўриш қобилилиятига эга.\n· Инсон ҳар томони тўлиқ ёпиқ хонада қолса, ҳаво етишмаслигидан эмас, диоксид углероддан заҳарланиш оқибатида ўлади.\n· Статистикага кўра, 2 миллиарддан фақат бир инсонгина 116 ёш остонасидан сакрайди.\n· Инсон 24 соат давомида ўртача 4800 та сўз гапиради.\n· Кўзнинг тўр пардаси 650 кв.мм ни қамрайди. Унда 137 миллион ёруғлик сезувчи ҳужайралар жойлашган: 130 миллион таёқчалар оқ-қора кўриш учун ва 7 миллион колбачалар рангли кўриш учун хизмат қилади.\n· Кўз инсон туғилганидан то ўлгунига қадар бир хил ўлчамда бўлади. Бироқ, қулоқ ва бурун катталашиб боради.\n· Кўзнинг фокусловчи мушаклари бир кунда 100000 марта ҳаракатланади. Оёқлар шунча ҳаракат қилса, бир кунда 80 километрни босиб ўтади.\n· Инсон суяги пўлатдан 5 марта мустаҳкамдир.\n· Меъёрдаги инсон очликдан кўра уйқусизликдан тезроқ ўлади. Тахминан 10 кун уйқусини тўлиқ йўқотган одам ўлади.\n· Инсоннинг ўртача умри — 2475576000 сония, ўртача талаффузи – 123205750 сўз.


Юлий Юсупов: «Давлатни ислоҳ қилмагунимизча, бошлаб қўйган кўплаб ислоҳотларимизни тугата олмаймиз»\nИқтисодиёт 00:07 / 14.09.2020 12306\n«Hoshimov iqtisodiyoti» дастури доирасида Беҳзод Ҳошимов Иқтисодий ривожланишга кўмаклашиш маркази директори Юлий Юсупов билан «Давлатни ислоҳ қилиш Ўзбекистонга нима учун муҳим?» мавзусида суҳбат уюштирди.\n– Айтингчи, бизга ривожланишимизнинг ҳозирги босқичида давлат институтларини ислоҳ қилиш нима учун зарур?\n– 2017 йилдан бошлаб тизимли, комплекс ислоҳотларни бошладик. Биз деярли бир иқтисодий тизимдан бошқасига ўтяпмиз. Кўп нарсани амалга оширишга улгурдик: валюта бозори, ташқи савдонинг либераллаштирилиши, банк, пул айланмаси тизими ислоҳотини бошладик. Кўпинча тадбиркорлар билан суҳбатлашганда улардан: «Ҳеч нарса ўзгармади-ку», деган гапни эшитиб ҳайрон қоламан. Уларга 5 йил аввал сизларда текширувлар, конвертация, нақд ва нақдсиз пул, ташқи дунё билан мулоқот қилишда қандай муаммолар бўлганини эслаб кўринг, дейман.\nШу йиллар давомида етарли даражада иқтисодий ислоҳотларни амалга оширдик. Ана шу ислоҳотларни кузатаётган одамлар бир нарсага гувоҳ бўлишлари мумкин: кўпинча ислоҳотларни амалга оширамиз, бироқ қандайдир кўринмас деворга дуч келамиз ва олдинга қараб ҳаракатлана олмаймиз.\nФикримча, ҳозирда шуғулланиш керак бўлган асосий жиҳат, бизга ҳаракат қилишга халақит қилаётган кўринмас девор бу – давлатнинг ўзи. Биз иқтисодиётни ислоҳ қиляпмиз, бироқ шу йиллар давомида давлатнинг ўзини яхши ислоҳ қилмадик.\n– Давлатни ислоҳ қилиш нима учун муҳим?\n– Биринчидан, давлат – бош ислоҳотчи. Мамлакатимизда ислоҳотларни асосан у амалга оширади. Қандайдир микро ислоҳотларни маҳаллий даражада амалга ошириш мумкин. Бироқ асосан, 95 фоиз ислоҳотларни давлат амалга ошириши керак.\nИккинчидан, давлат барча, жумладан, бизнес ва иқтисодиёт учун ҳам ўйин қоидалари ва уларга амал қилинишини белгилайдиган тузилма. Агар ўйин қоидалари ёмон бўлса, иқтисодиёт нормал ишлай олмайди.\nУчинчидан, давлат томонидан ҳар қандай иқтисодиёт учун кўрсатиладиган кўплаб хизматлар мавжуд. Агар бу хизматлар сифатли бўлмаса, у ҳолда мазкур ҳолатдан иқтисодиёт азият чекади.\nМенимча, биринчи банд энг муҳими. Давлатни ислоҳ қилмагунимизча кўплаб ислоҳотларни тугата олмаймиз ёки айримларини бошлай олмаймиз. Чунки улар ислоҳ қилинмаган давлатга бориб тақалади.\n– Давлатни ислоҳ қилиш атамасидан фойдаланганда нимани назарда тутяпсиз?\n– Бу жуда кенг тушунча. Иккита асосий жиҳатни ажратиб кўрсатган бўлардим. Техник жиҳатдан олиб қараганда, бу административ ислоҳот деб аталади – ихчам, самарали давлат аппаратини яратиш, қайси идора нима билан шуғулланиши, унинг мажбуриятлари, бошқа идоралар билан қандай ҳамкорлик қилиши, иқтисодиётга таъсир қилишнинг қандай инструментларидан фойдаланишини аниқ белгилаш. Бу – административ ислоҳот деб аталади.\nЯна бир муҳим, сиёсий-ҳуқуқий жиҳат бор. Бу – давлат механизмларининг фақат аппарат сифатида эмас, ўзаро ва жамият билан ҳамкорлиги. Бу нима дегани? Бу – ҳокимиятларни тақсимлаш масаласи. Улар бекорга ўйлаб топилмаган-ку, улар давлат самарали бўлишида жуда катта роль ўйнайди.\nБу – сиёсий рақобат, қонунлар бевосита кучга эга бўлиши учун ҳуқуқни таъминлаш масалалари. Ана шу сиёсий-ҳуқуқий тўплам – иккинчи томон. Биз административ-ҳуқуқий ислоҳотни ўтказишимиз ва супер ихчам ҳамда самарали аппаратни ташкил этишимиз мумкин, бироқ у жамият томонидан назорат қилинмаса, мувозанат тизими, суд тизими яхши ишламаса, фақат бир киши – президент назорат қилса, буни энг самарали тизим деб бўлмайди. Шунинг учун ҳар иккиси – ҳам маъмурий, ҳам сиёсий-ҳуқуқий ислоҳотни амалга ошириш керак.\n– Яъни айтмоқчисизки, ривожланиш, ўтказилаётган ислоҳотлар барқарор бўлиши учун иккита ислоҳот зарур. Биринчиси, бу административ ислоҳот – ҳукумат, ижро этувчи ҳокимият самарадорлигини ошириш. Бунда ҳокимиятни қўллаб-қувватловчи институтлар бу – Конституциямиз бўйича суд, қонун чиқарувчи ҳокимиятлар ҳеч бир ҳокимият жамиятда ҳукмронлик ролини ўйнамаслиги учун ижро этувчи ҳокимиятни тийиб туриши устида иш олиб бориш керак.\n– Мен бу ҳокимиятларга фуқаролик жамияти ва оммавий ахборот воситаларини ҳам қўшган бўлардим. 2017 йилдан бошланган ислоҳотлар ўтказилган йилларда биз бу йўналишда эришган муҳим нарса – ҳақиқий фуқаролик жамияти куртаклари, муаммони муҳокама қилиб, унинг ҳал бўлишига таъсир ўтказишга ҳаракат қиладиган одамлар, фақатгина интернетда учрашса ҳам жамоалар, ҳақиқатан ҳам мустақил бўлган электрон ОАВ пайдо бўлди.\nИжтимоий тармоқлар кўп жиҳатдан ана шу вазифани бажаряпти. Фикримча, ислоҳотларнинг олға боришида бу жуда муҳим қадам. Албатта, бунинг ўзи етарли эмас. Суд, қонун чиқариш ҳокимиятларида ислоҳотларни амалга ошириш керак. Бу жиҳатдан давлатнинг барча тизимларини қайта ташкил этиш лозим.\nТўлиқ суҳбатни Hoshimov iqtisodiyoti’нинг Youtube’даги канали орқали кўриш мумкин.\n23:25 / 26.02.2021 1070\n22:45 / 26.02.2021 3891


БИЗ ГУНОҲГА МОИЛЛИГИМИЗ ВА АЛЛОҲ ТАОЛО МАҒФИРАТДА ҚАНЧАЛИК СЕРМАҒФИРАТЛИГИ » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Ислом олами » БИЗ ГУНОҲГА МОИЛЛИГИМИЗ ВА АЛЛОҲ ТАОЛО МАҒФИРАТДА ҚАНЧАЛИК СЕРМАҒФИРАТЛИГИ\nБИЗ ГУНОҲГА МОИЛЛИГИМИЗ ВА АЛЛОҲ ТАОЛО МАҒФИРАТДА ҚАНЧАЛИК СЕРМАҒФИРАТЛИГИ\n19-06-2019, 08:29 admin Ислом олами / Савол-жавоб 57\nСАВОЛ: Ассалому алайкум! Мен қилган гунохларимни тан олиб, тавба қилсам, қабр азобисиз, жаханнамга вақтинчаликка ҳам кирмай, тўғри жаннатга кириш имкониятим борми, ёки Аллоҳ таоло мени барибир жазолайдими?\n- Ва алайкум ассалом! Аллоҳ мағфират қилса жазоламайди.\nАллоҳ таоло "Нисо" сурасида марҳамат қилади:\nمَّا يَفْعَلُ اللّهُ بِعَذَابِكُمْ إِن شَكَرْتُمْ وَآمَنتُمْ وَكَانَ اللّهُ شَاكِرًا عَلِيمًا۝\n147. Агар шукр қилсангиз ва иймон келтирсангиз, Аллоҳ сизни азоблаб нима қилади?! Аллоҳ кўп савоб берувчидир, ўта билувчидир.\nАллоҳ таоло ношукр ва кофир бандаларни нима учун азоблайди? Уларни азоблашдан бирор фойда топадими? Ёки уларни азоблашдан лаззат оладими? Албатта, Аллоҳ ношукр ва иймонсизларни азоблашдан ҳеч фойда топмайди ва уларни азоблашдан лаззат ҳам олмайди.\n«Агар шукр қилсангиз ва иймон келтирсангиз, Аллоҳ сизни азоблаб нима қилади?!»\nБу азобнинг асосий сабаби банданинг шукр қилмагани ва иймон келтирмаганидир. Ношукр ва иймонсиз кимса қилган хатоси эвазига тўғри йўлга қайтсин, деб бу дунёда азобланади. Уни охиратда азоблаш эса ношукрлиги ва кофирлигининг жазосидир. Аслида\n«Аллоҳ кўп савоб берувчидир, ўта билувчидир».\nЯъни шукр қилган бандаларидан рози бўлади ва уларга улуғ ажрларни беради. ("Тафсири Ҳилол" китобидан). Валлоҳу аълам!\nАссалому алайкум! Устозлар, мен бозорда эркаклар оёқ кийимини сотиш билан ...\nШукр қилмоқ - ризқни зиёда қилади\nБугунги кунда дунёда юз бераётган кўнгилсизликлар, халқларнинг ваёрона ва ...\nШукр қилиш нафақат Аллоҳ таолога яқинликни, шу билан бирга унинг бу дунёдаги ...\nСавол: Агар банда куфр сўзни айтса кофир ёки муртад бўладими? Диндан чиққан ...\nУшбу тадбирларда вилоят имом хатиблари ҳам фаол иштирок этишмоқда.Қуйида ушбу ...\nҲожиларни қандай кутиб\nКўз ёши неъматдир!\nҚурбон ҳайити куни


Бугунги кунда оилавий ажримлар сони нега кўпайиб бормоқда?\nОила-инсон тафаккурининг олий маҳсули. Бу мўъжаз маскан умримизга мазмун, ҳаётимизга файз берибгина қолмай, жамият равнақи, юрт тараққиётида муҳим ўрин тутади. Оиладаги тотувлик эса кишининг онгу шуурида ҳаётга муҳаббат, касбга садоқат, атрофдагиларга нисбатан ҳурмат ва еътибор сингари юксак инсоний фазилатларни ҳам шакллантиради.\nКонституциямизда оила жамиятнинг асосий бўғини эканлиги ҳамда жамият ва давлат муҳофазасида бўлиш ҳуқуқига эга эканлиги белгилаб қўйилган. Ҳар қайси миллатнинг ўзига хос маънавиятини шакллантириш ва юксалтиришда, ҳеч шубҳасиз, оиланинг ўрни ва таъсири беқиёс. Чунки инсоннинг энг соф ва покиза туйғулари, илк ҳиссий тушунча ва тасаввурлари биринчи галда оила бағрида шаклланади. Яъни оила маънавий жиҳатдан бутун бўлсагина, мустаҳкам бўлади. Мустаҳкам оилалардан ташкил топган мамлакат эса, албатта, қудратли бўлади.\nAрзимаган важлар сабаб оилани барбод этиш, албатта, болалар тарбиясига салбий таъсир этади. “Боланинг уволи тутади”, деган гаплар ҳам ўз-ўзидан пайдо бўлмаган. Aфсуски, увол-савобни билмайдиган, норасидаларнинг етим қолишини уйламайдиган ота-оналар ҳам орамизда йўқ эмас.\nХўш, нима учун бундай ҳолатнинг вужудга келяпти? Aсл сабаби нимада? Таҳлилларга кўра, бу муаммонинг бош омили — уларнинг ҳуқуқий билимга етарли даражада эга емасликлари, ҳуқуқий саводхонлик даражасининг пастлигидан далолат беради. Шунинг учун улар ажралиш ҳолати қандай оқибатларга олиб келишини тушуниб етмайдилар.\nОилаларнинг бузилиш сабаблари ўрганиб чиқилганда, фарзандсизлик, хиёнат, узоқ вақт бирга яшамаслик, оилавий келишмовчиликлар ва қолган ҳолатларда ёшларимизнинг оила қуришга тайёр эмаслиги, соғлиғига эътиборсизлик, йигитларнинг оилани бошқаришни, рўзғорни моддий таъминлаш, фарзандларни маънан ҳамда жисмонан соғлом қилиб тарбиялашни ўз бурчлари, деб билмасликлари, қизларнинг эса уй бекаси, оналик вазифасини тушунмаслиги, аксарият ҳолларда қайнона ва келин ўртасидаги можаролар туфайли юзага келаётганлиги маълум бўлди.\nҚолаверса, ажрашиш ҳолатлари оилалардаги келишмовчиликлар, ўзаро муҳаббатнинг йўқлиги, феъл-атворнинг тўғри келмаслиги, эр ёки хотиннинг касаллиги, ачинарлиси, айрим йигитларнинг ичкиликбозлик, гиёҳвандликка берилиб кетиши ёки бошқа аёллар билан ҳаёт кечириши натижасида ҳам келиб чиққан.\nБиламизки, оилалар тинчлиги ва мустаҳкамлигида оила бошлиғи — еркакларнинг ўрни ҳамда масъулияти жуда катта. Чунки ҳаётнинг қийинчиликларини улар ўз елкаларига оладилар. Aфсуски, амалиётда кўриб турибмизки, эркакларнинг оилавий муносабатларда ўз ўрнини йўқотиб қўяётгани, яъни иккинчи даражага тушиб қолаётган ҳолатлар ҳам йўқ эмас.\nХўш, муаммоларнинг олдини қандай олиш зарур? Aввало, ёшларни оилавий ҳаётга тайёрлаб бориш зарур. Бу жуда муҳим аҳамиятга эга. Унда бир қатор омилларга эътибор қаратиш лозим бўлади, яъни оиладаги ажримларни олдини олишда, асосан, ёшларни оила илмига ўргатиш мақсадга мувофиқдир. Уларда оила муқаддас қўрғон еканлиги тўғрисидаги тарғибот-тушунтириш ишларини бутунлай янги босқичда, яъни ноодатий усул ва ёндашувлар асосида олиб бориш керак.\nЁшлар оила аталмиш муқаддас даргоҳ остонасига қадам қўяр екан, “Мен оила қуришга тайёрманми? Оилам мустаҳкам бўлиши учун нималар қилишим керак?” деган саволларни ўзига берса, мустақил ҳаётга юзаки емас, ўта жиддий масала деб қараса, оилаларда пайдо бўладиган баъзи бир нохуш ҳолатларнинг олди олинади.\nШаҳрисабз туманидаги тоғли ҳудудларда истиқомат қиладиган ажрим ёқасига келиб қолган ёш оилалар Шаҳрисабз туман ФХДЁ бўлими ҳамда туман Адлия бўлими ҳамда ҳамкор ташкилотларнинг сай ҳаракатлари натижасида аксарияти яраштирилганлиги, хусусан, тоғли ҳудудлардаги 7 та фуқароларнинг ўзини ўзи бошариш органларида ажримлар сони камайганлигини, шунингдек, никоҳи қонуний расмийлаштирилмаган оилалар аниқланиб, уларнинг никоҳи туман ФХДО бўлими томонидан қонуний расмийлаштирилиб берилган.\nМарказдан 80 км узоқликда жойлашган Ғилон қишлоғида эса шу кунга қадар бирорта ҳам оилавий ажрим қайд етилмаганлиги диққатга сазовордир.\nШаҳрисабз туман ФХДЁ бўлими мудираси З.Вафаева


КЎНГИЛ ҚЎЙГАН ИНСОННИ ИШОНЧИНИ ОҚЛАЙ ОЛАСИЗМИ? | Суғдиёна биринчи аёллар электрон журнали\nКЎНГИЛ ҚЎЙГАН ИНСОННИ ИШОНЧИНИ ОҚЛАЙ ОЛАСИЗМИ? Ҳар қандай муносабатлар ўзаро ишонч асосига қурилади. Бу турмушнинг энг асосий шартларидан биридир. Атрофдагиларнинг, айниқса, кўнгил қўйган кишингнинг ишончини қозониш эса жуда муҳим. Хўш, сиз бу ишни қанчалик уддалаяпсиз? 1. Севган инсонинингиз ўта шахсий ва маҳфий сирини ошкор этди... А) Уни ўз сиримдай асрайман. Б) Сирнинг эгасини ошкор этмай, дугоналарим билан муҳокама қиламан.\nС) Тўғриси билмадим, агар ёдимдан кўтарилмаса бораман. 3. Бўш қолганингизда нималар ҳақида ўйлайсиз?\nА) Иккимизнинг келажагимизни тасаввур қиламан. Б) Машҳурликка эришиш ҳақида орзу қиламан.\nВ) Бекор ўтиришга вақтим йўқ, доим турли ташвишлар билан бандман. 4. Умумий танишингизнинг тўйига таклиф қилингансиз, аммо кўнгил қўйганингиз бора олмаслигини айтди...\nВ) Албатта бораман, ҳаётим фақат унга боғлиқ эмас-ку. 5. Ёрингиз омадсиз муҳаббати ҳақида гап бошласа...\nБ) Мендан шубҳаланаяптимикан деб ўйлаб қоламан. В)Нима сабабдан бу ҳақда гап бошлади ўзи? 6. Севган инсонингиз бўла туриб, қарама-қарши жинс вакилларига эътибор қарата оласизми? А) Йўқ, асло. Буни хиёнат деб биламан.\nВ) Бир марта қараш ва табассум ҳадя этиш хиёнатга кирмаса керак?Â Жавоблар: А — 1 балл;\nВ — 3 балл. 0—6 баллгача\nСизга кўнгил қўйган инсоннинг омади бор экан. Ахир ҳар қандай вазиятда ҳам уни қўллаб-қувватлашга тайёр турасиз-да. Ҳатто орангизга масофалар соя солса-да, асло бошқаси ҳақида ўйлаб ҳам кўрмайсиз. Аммо руҳшунослар бундай муносабатни ёқлашмайди. Сиз садоқат тушунчасини ўзни қурбон қилиш деб талқин қиласиз. Албатта, сир сақлай олишингиз жуда яхши, аммо яқин инсонингиз ёнингизда бўлмаса, дўстлар билан кўришиш ва хурсандчилик қилишнинг ёмон томони йўқ. У ҳам садоқатингизга муносиб жавоб қайтара оладими, йўқми? Шу саволга жавоб беринг. Агар “Ҳа” десангиз, бир-бирингизга жуда муносиб жуфтликсиз. Агар иккилансангиз, ҳаддан ортиқ садоқат кўрсатишга хожат йўқ. Эҳтимол, ёрингиздан юз ўгирмаслигингизни аниқ билгани учун етарлича эътибор кўрсатмаётгандир? Ўйлаб кўринг. 7 — 11 балл Ёрингизни эшита олишингиз ва тушунишга ҳаракат қилишингиз ишонч уйғотади. Агар узоқ муддат кўришмасангиз, соғинчингизни енгишингиз мушкул кечади. Аммо ўзингизни чалғитиш усулларни ҳам яхши биласиз ва улардан ўринли фойдалана оласиз. Муносабатларингиз жанжалларсиз давом этишини истасангиз, унда шубҳа уйғотиши мумкин бўлган ҳатти-ҳаракатлардан эҳтиёт бўлинг. Масалан, унинг шахсий буюмлари ва қўл телефонини текшириш одатларингиздан воч кечсангиз, ўзаро ишонч янада ортади. 12—18 балл Эҳтимол кимдир кўнглингизга озор берган-у, шу туфайли атрофдагиларга ишонмай қўйгансиз. Ишончсизлигингизнинг сабаби оддий, ўша воқеалар яна такрорланишидан ҳавотирдасиз. Аммо бу ҳатти-ҳаракатларингизни кўнгил қўйган инсонингизда нотўғри таассурот пайдо бўлишига олиб келади. У ҳам сизга бутунлай ишона олмайди. Шу сабаб ўртангизда жарлик пайдо бўлиши мумкин. Агар муносабатларингизни қадрласангиз, унинг ишончини қозониш учун ҳаракат қилишингиз лозим. Бунинг учун фақат ўзингиз ҳақингизда ўйлайвермай, у нимани исташини тушунишга ҳаракат қилишингиз лозим. Берган ваъдангизда туришга одатланинг ва қўрқувларингизни енгиб, ёрингизга кўнглингизни очинг.Â Саодат тайёрладиTwitter НравитсяSocButtons v1.5


Давлат хизматлари агентлиги директори Халилулло Тўрахўжаев агентлик ҳайъат мажлисида бундай ҳолларга чек қўйиш зарурлигига эътибор қаратди. Тез орада марказларда навбат кутиш батамом йўқ қилинади, деб қайд этди.\nМажлисда хизмат сифатини янада ошириш, керак бўлса аҳолига суткасига 24 соат хизматда туриш зарурлиги айтиб ўтилди.\nАҳолига янада яқин бўлиш учун маҳаллаларда филиаллар ташкил этилганини Давлатимиз раҳбари ҳам маъқуллади. – деди Х. Тўрахўжаев. – Бу халқимизга янада кенгроқ қулайлик яратиши ҳисобга олиниб, келгусида тегишли қарор асосида барча маҳаллаларда давлат хизматлари марказлари ташкил этилиши мумкин.\nДавлат хизматлари марказлари ходимлари “Мамнун мижоз” лойиҳаси асосида хизмат кўрсатиши йўлга қўйилади. Бунинг учун ходимлар учун махсус тренинглар ташкил этилмоқда. Лойиҳанинг мақсади марказга келган ҳар бир мижоз бу ердан мамнун бўлиб кетиши учун барча чоралар ишга солинади.\nБунинг учун давлат хизматлари марказлари ходимларининг хизмат кўрсатиш тамойиллари ҳам ишлаб чиқилиб, расман тасдиқланган. Бу тамойилларда асосий эътибор мижозлар ва уларнинг манфаатларига қаратилган. Булар ичида хушмуомалалик, самимийлик, очиқлик, профессионаллик ва бошқа муҳим жиҳатлар ўрин олган.\nАҳолига ҳар томонлама қулайлик яратиш мақсадида марказлар бинолари замон талабларига мувофиқлаштирилмоқда. Ҳозирга қадар замонавий 31 бино қуриб, фойдаланишга топширилди.\nЧекка ҳудудларда жойлашган қишлоқ аҳолиси учун 52 шохобча ташкил этилди. Олис жойларда мобиль давлат хизматлари кўрсатилмоқда. Бунинг учун 200 га яқин “Дамас” ҳамда махсус жиҳозланган “Исузу” русумли автобуслар ажратилган.\nСайёр қабул амалиётидан ҳам унумли фойдаланилмоқда. Юз мингга яқин муаммо шу йўл билан ҳал этилди.\nКелгусида тизимда айрим муаммоларни туғдираётган электрон ахборот алмашинуви, қоғоз кўринишидаги маълумотнома ва бошқа ҳужжатларни рақамлаштириш ишларини яхшилашга ҳаракат қилинади.


Роббимизнинг Каломида космонавтикага ишора бор. Аллоҳ таоло марҳамат қилиб айтади:\n«Эй жин ва инс жамоалари, агар сиз осмонлару ер чегараларидан чиқиб кетишга қодир бўлсаларингиз, чиқаверинглар. Фақат Султон ила чиқа олурсиз, холос» (Роҳман сураси, 33-оят).\nАслида, космосга кўп чиқувчилар, сайёраларни ўрганувчилар биз мусулмонлар бўлишимиз керак! Чунки, Қуръони Каримда бунга ишоралар, осмонга ибрат назари ила боқишга тарғиблар бор. Лекин космосга чиққан мусулмонлар бор-йўғи ўн киши экан. Қуйида улар билан танишамиз.\nСаудия шаҳзодаси Султон ибн Салмон. У 1985 йилда Дискавери космик кемасида космосга парвоз қилган.\n1987 йилнинг июлида космосга Форис Муҳаммад Аҳмад парвоз қилди. У «Союз ТМ-3» космик кемаси ва «Мир» орбитал илмий-тадқиқот комплексида космонавт-тадқиқотчи сифатида фаолият олиб борган. У суриялик илк космонавтдир.\nКелиб чиқиши доғистонлик бўлган Мусо Хираманович Манаров 1987 йилнинг 21 декабридан 1988 йилнинг 21 декабригача бортинженер сифатида космик парвозни амалга оширди. У «Союз ТМ-4» космик кемасида парвоз қилиб, «Мир» орбитал комплексида бир йил фаолият олиб борди.\n1988 йилда космосга «Союз ТМ-6» космик кемасида космонавт-тадқиқотчи сифатида Моманд Абдул Аҳад парвоз қилди. У Афғонистон Республикасининг биринчи космонавтидир.\n1991 йилда космосга Абубакиров Тўхтар Онгарбаевич парвоз қилди. У қозоқ миллатига мансуб илк космонавтдир.\n1994 йилда Мусабаев Талъат Омонкелдиевич космосга парвоз қилди.\nШарипов Солижон Шокирович 1998 йилда космосга парвозни амалга оширди. Ўзбек миллатига мансуб илк космонавт бўлиб, Ўш вилоятининг Ўзган шаҳрида туғилган.\nАнсари Ануше 2006 йилда космосга парвоз қилди. Келиб чиқиши эронлик.\nШайх Музаффар Шукор малайзиялик космонавт бўлиб, 2007 йилнинг 10 октябрида ХКС да фаолият олиб борган 13-экспедиция аъзоси бўлган. Унинг парвози муборак Рамазон ойига тўғри келди.\nАйдин Аканович Аимбетов қозоғистонлик космонавт бўлиб, 2015 йилда «Союз ТМА-18М» космик кемасида ХКС га парвоз қилган.\nIslamnews.ru сайти материаллари асосида\nДругие материалы в этой категории: « Нега иймон ҳаловатини ҳис этмаймиз?\tФатво ҳайъатига келган саволлар (16-қисм) »


Ким Чен Ин отда Пэктусан тоғига кўтарилди (фото) » Ўзбекистон янгиликлари – Zamin.uz\n16 октябрь 2019, 17:57\nШимолий Корея раҳбари Ким Чен Ин оқ отда корейслар учун муқаддас ҳисобланган Пэктусан тоғига кўтарилиб, биринчи қорни кутиб олди. Бу ҳақда Корея марказий телеграф агентлиги хабар тарқатди.\nПэктусан — Корея яриморолидаги энг юқори нуқта бўлиб, КХДР ва Хитой ўртасидаги чегара ҳудудда жойлашган. Кореяликлар бу тоғни муқаддас ҳисоблашади: афсонага кўра, тўрт минг йил муқаддам бу тоғдан қадимги корейс давлати асосчиси тушиб келган. Бундан ташқари, КХДРнинг расмий тарихшунослигига кўра, Иккинчи жаҳон уруши вақтида Пэктусан тоғида КХДР давлати асосчиси Ким Ир Сен раҳбарлигидаги партизанлар лагери жойлашган эди. Бу лагерда унинг ўғли ва вориси Ким Чен Ир ҳам туғилган.\nКим Чен Ин аввал ҳам уч марта Пэктусан тоғига кўтарилган, жумладан, АҚШ билан ядродан холи бўлиш бўйича ва Жанубий Корея билан тинчлик бўйича музокараларда. Бу паллалар унинг давлат раҳбари сифатидаги фаолиятидаги муҳим паллалар сифатида баҳоланган.\nЯнгиликлар » Дунё » Ким Чен Ин отда Пэктусан тоғига кўтарилди (фото)\n20:13 КХДР раҳбари АҚШга қақшатқич зарба беришга чақирди\n18:26 Шимолий Корея ва Жанубий Корея ўртасидаги музокаралар тўхтатилди\n21:32 Шимолий Корея президенти ғалабасининг сирини айтди


“Салом Наташа” премьераси - www.Voydod.net\n“Салом Наташа” премьераси\nАввал хабар берганимиздек пойтахтдаги Алишер Навоий киносаройи бир неча кундан буён кино ва театрсанъатининг энг илғор вакиллари, шоу бизнесимизнинг таниқли юлдузлари билан гавжум.\nКеча IIIОлтин гепард Тошкент халқаро кинофорумининг "Томошабин билан ҳамнафас" дастури доирасида режиссёр ОтабекМирзахоловнинг "Салом Наташа" фильми премьераси бўлиб ўтди.\nПремьера аввалидан таниқли санъаткорларимиз анъанага кўра сароймарказидаги қизил йўлакчадан ўтиб, томоша залига йўл олишди. Мухлислар олқиши, суратга тушиш илинжидагитомошабинлар, дастхат сўраётганларнинг эса кети узилмайди. Аввало эътиборимизни қизил йўлакчадан ўтганмашҳурларга қаратсак. Шу куни бошловчилик актриса Райҳон Уласенова ва телебошловчи Отабек Тожибоевларзиммасига юклатилди.\nЙўлакчаданбиринчилардан бўлиб Ўзбекистон халқ артисти Лутфулла Саъдуллаев ва Саида Раметова ўтишди. Шу ўринда СаидаРаметованинг либосини алоҳида эътироф этиб ўтмасликнинг иложи йўқ. Актриса айни III Олтин гепард Тошкентхалқаро кинофоруми доирасидаги тадбирларга миллий либосларимизда ташриф буюриб, ўзлигимизни тарғибқилаётгани таҳсинга сазовор. Ўзбекистон халқ артисти Лутфулла Саъдуллаевнинг ёнида эса турмуш ўртоғиЎзбекистонда хизмат кўрсатган артист Гулчеҳра Саъдуллаевани кўришга одатланиб қолганмиз. Негадир СаломНаташа фильмининг премьерасига Лутфулла ака қизи Муқаддас Саъдуллаева билан ташриф буюрди.\nЮлдузларимиз бирин кетин қизил йўлакчадан ўтиб бўлишганидан сўнг ҳамматомоша залига чорланди. Саҳнага Ниҳол мукофоти совриндори Умидахон, хонандалар Руҳшона, ЖаҳонгирПозилжонов, Уммон гуруҳи йигитлари таклиф қилинди.\nСаҳнага Салом Наташа фильмининг ижодий жамоаси чорланди. Шу куни пермьеранинг энг латофатлималикаси Муниса Ризаева бўлди, десак муболаға бўлмайди. Рухшона ва актриса Ёрқиной Ғозиеванинг ҳам бундайкатта маросимлар учун танлаган либоси чакки эмас. Бошқа санъаткорларимиз ҳам қаерга қандай либос кийишниулардан ўрганса ёмон бўлмасди, бизнингча.\nИжодий жамоа саҳнага чиққач фильм ижодкорлари бирин кетин таништирилди ва таништирув сўнгидахонанда Жаҳонгир Позилжонов фильм бош қаҳрамони хонанда Муниса Ризаеванинг таваллуд куни эканини айтибунга томошабинлар қаршисида совғаларини топширди.\nФильмгакеладиган бўлсак, у оилавий комедия жанрида суратга олинган. Унда Ўзбекистонда хизмат кўрсатган артистларЖумадулла Раметов, Саида Раметова, Гулчеҳра Носирова, хонанда Муниса Ризаева, Жаҳонгир Позилжоновларникўришингиз мумкин. Фильмнинг мавзуси ва умумий мазмунига баҳо беришни четга суриб қўямиз. Чунки, ЖаҳонгирПозилжоновнинг фильмларига нисбатан айтилиши керак бўлган ҳамма гап айтиб бўлинган. Гапни гапир уққанга деббекорга айтишмайди-ку ахир. Қисқасини айтганда, бу фильмни ёшларимизга қанчалик ўрнак қилиб кўрсатишмумкинлигию, у реал ҳаётимизга тўғри келадими ёки аксинча йўл-йўлакай суратга олинганми деган саволлар,томоша вақтида жавобсизгича қолади.\nҚамариддин ШАЙХОВ тайёрлади.


23 йиллик умуман йўл юрмаган Cadillac топилди\n14:21 / 27.01.2017\nGeneral Motors автомобиль концернининг Канададаги Барри шаҳрида жойлашган дилерларидан бирида 1993 йилда ишлаб чиқарилган ҳамда умуман йўл юрмаган Cadillac Allante родстерини топишди. Янги машина тахминан 59,5 минг АҚШ долларига сотилмоқда, деб ёзади Autotrader сайти.\nИталиянинг Pininfarina ательеси (у кузовни ҳам яратган) томонидан ишлаб чиқилган Allante модели 1986 йилда тақдим этилган. У олди узатмали Eldorado’нинг қисқартирилган платфомасида қурилган. Родстернинг аввалги нусхалари 170 кучли 4,1 литрлик ҳажмга эга “саккизталик” билан жиҳозланган.\nШундан сўнг унинг ўрнига 200 кучли 4.2 агрегати келган бўлса, 1993 йилда 4,6 литрли V8 двигателига эга ҳамда 295 от кучилик машина пайдо бўлди. Барча моторлар тўрт поғонали “автоматлар” билан жуфтликда ишлаган.\nСуратдан кўриш мумкин-ки, сотувга алюминийли томи олинувчи вариант қўйилган. Шунингдек, модель оиласида енгил жойлашувчи томга эга нусха ҳам бўлган. Моделнинг алоҳида хусусиятлари – бутунлай электрлаштирилган қурилмалар панели, шунингдек бошқарилувчи амортизаторларга эга илгаклардан иборат.\nМодель 1993 йилда ишлаб чиқаришдан олинган бўлиб, тахминан 21 мингта Cadillac Allante тақдим этилган.


Хитойда «омикрон»нинг янги кичик тури аниқланди - xabar.uz\nХитой шарқидаги Цзянсу провинциясида «омикрон» (BA.1.1) коронавирусининг янги кичик тури аниқланди. Бу ҳақда «Huanqiu Shibao» нашри хабар берди.\nКичик тур 28 март куни аниқланган ва уни ўрганиш бошланганди. Мутахассислар вирус геномида юқори даражада гомологик кетма-кетликни топишмади.\nҲозирча янги тур ҳақида маълумот жуда оз. Таҳлил қилиниб, бошқа мутациялар билан солиштириб ўрганилади.


Шавкат Мирзиёев: “Сизни Америкадан ҳам чақиртириб олдимми?” | ДУНЁ ЎЗБЕКЛАРИ | Mobile Version\n03/12/2019 Ismat Khushev Адабиёт\nRuxsora Abdullaevna Oripova\nХанифа Мустафаева, меҳнат фахрийси, ” Фидокорона хизматлари учун” ордени соҳибаси, Ўзбекистон халқ шоири Абдулла Ориповнинг рафиқаси\n– Америка Қўшма Штатларида эдим. Кенжа қизим Рухсора телефон қилиб, Халқаро хотин- қизлар байрамига таклиф қилишганини айтди. Одатдаги тадбирлардан бўлса керак, деб ўйлаб, ” Ўзинг қатнаша қол”, дедим. 4 март куни ўғлим яна телефон қилди, “Келмасангиз бўлмас экан, Сизни мукофатлашаркан” деди…\nПрезидентимиз орденни кўксимга тақар эканлар, кулиб, “Сизни Америкадан ҳам чақиртириб олдимми?” деганлари менга жуда таъсир қилди. Давлат раҳбарининг шунча юмуши бўла туриб, мени океанортидан етиб келишимгача эътибор билан қарагани қалбимни тўлқинлантириб юборди.\nЮртбошимизнинг тадбирда “Ўзининг илмий ва адабий мактабини яратган улкан олим ва ижодкорларнинг рафиқаси бўлиш осон эмас. Буни билган билади, билмаганлар билиб қўйса, фақат фойда бўлади”, деган сўзлари шу ерда, бир стол атрофида ўтирган барча аёллар кўксини фахр-ифтихорга тўлдирди.\nУйга келиб, хурсанд бўлганимдан икки соатлар йиғидан ўзимни тиёлмадим. Бутун хаётим, бахтли, ғамли дамлар, Абдулла ака билан ўтган кунлар, уларнинг қалб яраларига малҳам бўлишга интилганим, ижод машаққатларини енгишга кўмакдош бўлганим кўз олдимдан ўтди. Абдулла ака Ўзбекистон Қахрамони бўлганларида ҳам шундай холатга тушгандим. Меҳнатлар натижасини кўриш одамга бошқача таъсир қилади.\nҲар бир ўзбек оиласида бўлгани каби умр йўлдошимнинг иссиқ-совуғига қарадим, яхши кунларида ҳам, ёмон кунларида ҳам доимо ёнида бўлдим. Бетоб бўлиб, қоғоз қоралашга мадори етмай қолганда, улар шеърни оғзаки айтиб турганлар, мен ёзганман… Лекин буларнинг алоҳида эътироф этилишини, ҳатто мамалакатимизнинг юксак орденига лойиқ кўрилишини тасаввур ҳам этолмасдим. Тарихда бундай воқеа юз бермаган, менимча.\nҲаётда мўъжиза содир бўлмайди, уни инсон ўз қўли, меҳнати билан яратади. Шавкат Миромонович буюк қалби, серзаҳмат меҳнатлари билан бугун ана шундай мўъжизани яратмоқда – ҳаётимизда туб бурилишлар ясамоқда. Ҳар бир киши ҳаётда инсон сифатида қадрланиб яшашга ҳақли эканини юракдан ҳис этаяпти. Ислоҳотлар натижаларини, ўзгаришларини ўз турмуши мисолида кўряпти.\n… Абдулла ака давлат ишидан бўшаб, 7 йил уйда ўтирганларида ҳам ҳар Наврўзда – туғилган куни 21 мартда, Давлат мадҳияси тасдиқланган кун – 10 декабрда Шавкат Миромонович номидан табрикнома, совға-саломлар келиб турарди. Буни кўрган Абдулла аканинг қувончдан боши осмонга етарди, баъзан кўзларига ёш олиб, ” Яхшиям, шу Инсон бор экан, юким ерда қолмайди”, “Шавкат Миромоновичнинг ғайрати жўшиб туради, кўзида, сўзида улкан меҳрни туяман”, дерди.\nЭзгуликнинг умри боқий. Мана, Абдулла акадан таралган нур бугун ҳам хонадонимизни, миллионлаб юртдошларимиз қалбини ёритиб турибди. Худди шундай: халқ ҳам ўз шоирига кўрсатилган эҳтиромдан қувониб, бунинг ташаббускори бўлган инсонни доимо алқайди, дуо қилади. Авлодлар юксак миннатдорлик билан эслайди. Бунга шубҳам йўқ!\nАбдусаид Кўчимов: МЕН ШОИРМАН, ИСТАСАНГИЗ ШУ! (Янги китобнинг 5-қисми)\nБуюк адиб Одил Ёқубов таваллудининг 90 йиллиги олдидан\nШАВКАТ МИРЗИЁЕВГА: Адабиёт соҳасига ҳам эътибор беришингизни сўрайман\nМаҳмуд Абулфайз: Буюк севги қўшиғи ўлмас…\nЭмин Усмон. Қиролнинг либоси борми? (Ёзувчи Олим Отахонга очиқ хат)\nАбдулла Орипов камдан кам бир неча юз йилларда тўғиладиган туғма талантли донишманд шоир. Унинг шеърлари оддийлиги, осон ўқилиши, ёрқинлиги, фавқулодда ўткир руҳ анқиб тўриши, айниқса фалсафий ўлмас руҳиятининг устунлиги билан ажралиб туради. Булар бари шундан далолатки – унинг шеърлари нафақат ўн йиллар, асрлар оша ҳам келажак авлодлар томонидан ўқилажак. А.Орипов шеърлари одамни йиғлатади, чуқур фикрлашга дават қилади, ватанни севишга ўргатади. У ёзган шеърлар инсонни жунбушга келтиради, иродали, жасур, шиддаткор бўлишга ундайди. Бунчалик ёрқинлик даражасидаги ҳис тўйғуларни бирон бир бошқа шоирда топиш амри маҳолдир.\nОрден Муборак!!! Табриклаймиз Сизни. Абдулла Ориповга ухшаган шоирлар 2000-3000 йилда бир марта тугилади.\nLeave a Reply to Мухлислар


Qalampir.uz - “Янги йил совғаси” тиражли, пул-буюм ютуқли лотереяси ғолиблари аниқланди\n“Янги йил совғаси” тиражли, пул-буюм ютуқли лотереяси ғолиблари аниқланди\n17:02, 30.12.2018 Реклама\nУшбу тиражда республикамизда ишлаб чиқарилган 8 та SPARK, 10 млн, 3 млн ҳамда бошқа кўплаб бошқа пул ютуқлари ўз эгаларини топди.\nЎзбекистон Республикаси акциядорлик тижорат Халқ банкининг “Янги йил совғаси” тиражли, пул-буюм ютуқли лотереяси (3-чиқарилиши) ютуқлар тиражи 2018 йил 27 декабрь куни Жиззах шаҳрида “Жиззах вилоят мусиқали драма театри” биносида очиқ тарзда ўтказилди.\nХалқ банки томонидан ташкил этилган ушбу тиражли, пул-буюм ютуқли лотереяда 2 та разрядда, икки миллион донада, жами 4,0 млрд сўмлик билет муомалага чиқарилган.\nТаъкидлаш лозимки, жами ўйналган ютуқ фонди суммаси бир миллиард 979 миллион 556 минг сўмни ташкил этади. Бундан ташқари, ушбу тираж доирасида Халқ банки томонидан Жиззах вилояти Халқ таълими бошқармасига қарашли 32-сонли ёрдамчи мактаб-интернатига Damas автомобили ҳайрия сифатида берилди.\nШунингдек, ушбу мактаб-интернатнинг моддий техника базасини яхшилаш мақсадида 40 800 000 сўм миқдорида ижтимоий ҳайрия маблағлари ҳам ажратилди.\n– Халқ банки томонидан мактаб интернатимизга ажратилган Damas автомобили ҳамда ҳомийлик маблағлари чинакамига байрам туҳфаси бўлди, дейди ушбу мактаб-интернат директори Бекзод Бобоев. – Энди мактаб интернати ўқувчиларини тиббий кўрик ва маданий тадбирларга олиб боришда ўзимизнинг автомобилга эга бўлдик. Қолаверса, 40 800 000 сўмлик ҳомийлик маблағлари ҳисобидан иш жараёнида фойдаланиш учун музлатгичлар, телевизорлар, тикув машиналари ҳамда бошқа буюмлар харид қилдик. Буларнинг ҳаммаси учун Халқ банки жамоасидан миннатдормиз.\nБундан ташқари, Жиззах шаҳаридаги 5-сон ихтисослашган мактабгача таълим муассасасининг моддий техника базасини яхшилаш мақсадида 51 100 000 сўм миқдорида ижтимоий ҳайрия маблағлари ажратилди.\nЖиззах шаҳар хокимиятига қарашли “Жиззах фаровонлиги” ҳайрия жамғармасига, ҳар бирининг қиймати 2 млн сўм бўлган жами 10 дона ногиронлик аравачаларини харид қилиш учун 20 млн сўм миқдорида ижтимоий ҳайрия маблағлари ажратилди.\nБир сўз билан айтганда, Жиззах шаҳрида ўтказилган “Янги йил совғаси” тиражли, пул–буюм ютуқли лотереяси қувончли вақеаларга бой бўлди.\nШу ўринда омади чопган барча ютуқ соҳибларини табриклаб қоламиз.\n“Янги йил совғаси” тиражли, пул-буюм ютуқли лотереяси натижаларини ушбу ҳаволадан билиб олишингиз мумкин.\nФВВ аҳолига муҳим мурожаатнома йўллади\nЭлектр тармоғи хўжалиги объектларини муҳофаза қилиш қоидалари тасдиқланди


“Биз ғалаба қозонамиз”: Пойтахтда янги китоб тақдимоти бўлиб ўтди\n7 июль куни Тошкентдаги Wyndham меҳмонхонаси мажлислар залида кўпчилик китобхонлар томонидан кутилган зиё анжумани бўлиб ўтди. Анжуман журналист Шуҳрат Сатторовнинг “Биз ғалаба қозонамиз” номли янги китоб тақдимотига бағишланди.\nДавлат ва жамоат арбоблари, адабиёт ва саньат намояндалари, тадбиркорлар, оммавий ахборот воситалари ходимлари иштирок этган ушбу тақдимот BMB Trade Group компанияси ҳомийлиги ҳамда Facebook тармоғидаги “Maslahat.uz” гуруҳи ҳамкорлигида ташкил қилинди.\nКенг китобхонлар оммаси учун мўлжалланган мазкур китоб Президент Шавкат Мирзиёевнинг халқ ҳаётини яхшилашга қаратилган ташаббуслари, “Фаол тадбиркорлик, инновацион ғоялар ва технологияларни қўллаб-қувватлаш йили”га бағишланган. Унда “фуқаро рақобатбардош ҳамда бугунги замонга муносиб бўлса, орзулари ортидан мустаҳкам эътиқод билан борса, ҳаётда ўз ўрнини топишга интилса ва халққа хизмат қилишни бурчи деб билса, жамият ривожланади, турмуш фаровонлашади” деган ғоя илгари сурилган.\nКитобда муаллиф томонидан инсоннинг олдига қўйган мақсадга етишиш учун зарур омиллар, орзу қаршисидаги машаққатларни енгиб ўтиш ва муваффақият қозонишнинг илмий-психологик асослари ҳаётий мисоллар, илмий-оммабоп манбалар асосида ёритилади.\nКитобда ишда юксалиш, раҳбарлик ва етакчилик, бугунги замонга рақобатбардош бўлиш ва бунда шахсий фазилатлар, феъл-атворнинг ўрни, жамоатчилик олдида чиқиш қилиш сирлари алоҳида бобда ҳикоя қилинади.\nШунингдек, “Биз ғалаба қозонамиз”дан ўрин олган ибратли ҳикоялар, маърифатпарвар инсонлар, таниқли тадбиркор ва спортчиларнинг ҳаётий қоидалари, фикрлари ва кечинмалари ўқувчини янги ғоялар ҳақида ўйлашга ундайди, уларни амалга ошириш учун янги шижоат беради. Шу асосдан уни ҳозирги даврнинг кенг қамровли мотивацион асари сифатида ҳам баҳолаш мумкин.


3957 Ўқиш режими + -\nМуҳаррам ойи ҳижрий-қамарий тақвим бўйича йилнинг биринчи ойидир. Биринчи Муҳаррам янги йилнинг бошланиш кунидир. Одатда мусулмонлар бир-бирларини бу муносабат билан табрик этадилар. Биз ҳам барчаларингизни кириб келаётган 1436 ҳижрий йил билан чин қалбдан муборакбод этамиз. Аллоҳ таоло бу йилни барчамиз учун хайр-барака йили бўлишини насиб этсин. Барчамизни ўйлаган эзгу истакларимиз ушбу йилда амалга ошсин! Омин!\n«Албатта, Аллоҳнинг ҳузурида ойларнинг сони Аллоҳнинг осмонлару ерни яратган куни ўн икки ой қилиб белгиланган». Ўн битта ҳам, ўн учта ҳам қилиб бўлмайди. Янги ой чиққан куни янги ой бошланади. У йигирма тўққиз ёки ўттиз кун бўлади. Кейин яна янгиси чиқади. Олдиндан белгилаб қўйилган ҳисоб билан, ой тўлин бўлганда ҳам, янги ой бошланди, дейилмайди. Бундай дейишлик хато ҳисобланади. Чунки Аллоҳнинг ишига бандаси аралаша олмайди.\n«Улардан тўрттаси (уруш қилиш) ҳаром (ойлар)дир». Яъни ўн икки ойдан тўрттасида уруш қилиш Аллоҳ томонидан ҳаром қилингандир. Бу Зулқаъда, Зулҳижжа, Муҳаррам ва Ражаб ойлари бўлиб, мазкур ойларда уруш бошлаш ҳаромдир.\n«Мана шу тўғри диндир. У(ой)ларда ўзингизга зулм қилманг». Юқорида зикр қилинган ҳукм тўғри дин ҳукмидир. Ислом ҳукмидир. Бу ҳукмга хилофан ҳаром ойларда уруш қилиб, ўзингизга зулм қилманг. Муҳаррам ойи Рамазон ойидан кейинги мартабада туради. Бу ойда энг улуғ кунлардан бири – Ашуро куни бор.\nАли розияллоҳу анҳудан ривоят қилинади: «Бир одам келиб Пайғамбар соллаллоҳу алайҳи васалламдан: «Рамазондан кейин қайси ой рўзасини тутмоғимни амр қиласиз?», деб сўради. «Агар Рамазондан кейин рўза тутувчи бўлсанг, Муҳаррамни тут. Чунки у Аллоҳнинг ойидир. Унда Аллоҳ бир қавмнинг тавбасини қабул қилгандир ва бошқа қавмларнинг тавбасини қабул қиладир», - дедилар». Термизий ривоят қилган ва ҳасан, деган.\nМужийба ал-Боҳилий оталари ёки амакиларидан қилган ривоятларида бу зот Расулуллоҳ солаллоҳу алайҳи васаллам ҳузурларига келиб, бироз туриб, қайтиб кетдилар. Бир йил ўтгандан кейин яна келдилар. Аввалги ҳолатлари ва кўринишлари ўзгариб кетган эди. Бу киши: «Эй Аллоҳнинг Расули! Мени танимаяпсизми?» деганди, Расулуллоҳ соллаллоҳу алайҳи васаллам : «Сен кимсан?» дедилар. У киши: «Аввалги йил ҳузурингизга келган Боҳилийман», деди. Расулуллоҳ соллаллоҳу алайҳи васаллам: «Сен яхши кўринишда эдинг-ку? Сени нима ўзгартириб юборди?» дедилар. У киши: «Ўша сиздан ажраб кетганимдан кейин фақат кечқурун овқатландим. Яъни кундузи рўзадор бўлдим», деди.\nРасулуллоҳ соллаллоҳу алайҳи васаллам : «Нафсингга азоб берибсан-ку!», деб, яна: «Сабр ойи, яъни Рамазон ойида тўла рўза тутгин. Ва ҳар ойда бир кун рўза тут», дедилар. У киши: «Менга зиёда қилинг. Чунки менинг рўза тутишга қувватим етарли», деди. Расулуллоҳ соллаллоҳу алайҳи васаллам : «Икки кун рўза тут», дедилар. У киши:«Менга яна зиёда қилинг», деди. Расулуллоҳ солаллоҳу алайҳи васаллам : «Уч кун рўза тутгин», дедилар. У киши:«Яна зиёда қилинг», деди. Расулуллоҳ солаллоҳу алайҳи васаллам : «Ҳурматли ойларда (яъни Ражаб, Зулқаъда, Зулҳижжа, Муҳаррам) уч кундан рўза тут ва тарк қил», деб учта бармоқларини букиб-очдилар. Абу Довуд ривоятлари.\nЖума кунида намозга нидо қилинган пайтда Аллоҳнинг зикрига шошилинг ва савдони қўйинг\n04:25 / 22.03.2016 2619\n01:47 / 26.08.2017 1570\n02:13 / 25.04.2018 1166\n09:32 / 11.03.2017 1948


Трамп Россияга қарши санкциялар бекор қилинишининг яна бир шартини илгари сурди\n18:00 / 16.01.2017\nАҚШнинг сайланган президенти Дональд Трамп Россияга жорий қилинган санкцияларни бекор қилиш шартларидан бири – ядро аслаҳалари сонини қисқартириш эканини маълум қилди. У бу ҳақда The Times газетасига берган интервьюсида сўз юритди.\nТрампнинг сўзларига кўра, санкцияларни бекор қилиш бўйича келишувларнинг бир қисми сифатида ядро қуроллари сонини «кескин камайтириш» керак. Унинг эътироф этишича, чекловлар сабабли «Россия жуда қийналмоқда».\nТрамп, шунингдек, Россиянинг Суриядаги ҳарбий ҳаракатларини ҳам танқид қилиб, Москванинг ҳарбий амалиётларини «даҳшатли гуманитар вазият»га олиб келган «жуда ёмон иш» сифатида баҳолаган.\n«Бошланиши учун, ядро қуроллари сонини кескин қисқартириш, сезиларли камайтириш зарур. Бу эҳтимолий келишувнинг бир қисми. Россия санкциялар туфайли қийналмоқда, аммо, ўйлайманки, нимадир ўзгариши мумкин ва бу фойда келтиради», — деган Трамп.\nҲужум қуролларини қисқартириш бўйича шартномага амал қилиниши борасидаги сўнгги маълумотларга кўра, АҚШ жанговар навбатда турган баллистик ракеталар сони бўйича Россиядан 681 тага 508 нисбатда олдинда. Аммо, Россия ракеталари ва бомбардимончилари ўзларида кўпроқ ядро каллакларини ташийди: бу борадаги нисбат 1796 тага 1367, Россия фойдасига.\nШартномага кўра, 2018 йилда иккала мамлакат ихтиёрида 700 дан ортиқ ташувчи ва 1550 жанговар каллакдан ортиқ бўлмаслиги керак.\nДональд Трамп Россия АҚШ санкциялар


hidoyat.uz – “Мовароуннаҳр” нашриётининг сайти - Ислом ва олам (2013-12)\nИслом ва олам (2013-12)\nСаудия Арабистони мусулмон мамлакатларига илтимоснома мактубини юборди. Хатда табаррук заминга ҳаж ёки умра амалини адо этиш учун келаётган зиёратчилар сонини вақтинча қисқартириш баён қилинган. Мамлакат бош муфтийси Абдулазиз Оли Шайх “Қуръони карим” телеканали орқали ҳам бу ҳақда мурожаат қилди. Масжидул Ҳаром ва унинг атрофида зиёратчиларга қулай шароит яратиш мақсадида қурилиш ишлари жадал олиб борилаётганини таъкидлади. 2 – 3 йил йил мобайнида саудиялик ҳожи ва умрачилар 50 фоизга, чет эллардан келувчилар 20 фоизга, яъни 2 миллион нафарга камайишини айтди. Баёнотда Индонезия, Малайзия, Эрон, Туркия, Покистон, Ҳиндистон ва араб мамлакатларига алоҳида урғу берилган.\nВатикан саройида “Муқаддас калом кўрки” номли кўргазма ўтказилди. Анжуманда мамлакатдаги дипломатик ваколатхоналар, халқаро ташкилотлар вакиллари ва санъат усталари иштирок этди. Диний қўлёзмаларни безаш ва ясатишга бағишланган ушбу тадбирга “Турк ҳаво йўллари” авиаширкати ҳомийлик қилди. Кўргазмада Кай Учар, Мунаввар ва Райҳон Исан каби машҳур рассомларнинг тарихий дурдоналарга туширган безаклари намойиш этилди.\nЯқин Шарқ ва Шимолий Африка аҳолисининг 36 миллион нафари қанд касалига чалингани аниқланди. Халқаро диабет уюшмаси раиси Одил Саид 2030 йилга бориб, бундай касаллар сони 72 миллион нафарга етиши мумкинлигини айтди. Профессор, қанд диабети – бойларнинг касали, дея Форс кўрфазидаги мамлакатларга урғу берди. Уларнинг жисмоний меҳнат қилмаслиги ва ҳаракатсизлиги шунга олиб келганини таъкидлади. Ҳозир Қатар, Саудия, Қувайт, БАА ва Эроннинг 66 фоиз аҳолисининг вазни меъёридан ортиқ эканини қайд этди.\nВашингтон университети мутахассислари 2100 йилга келиб, ер юзида аҳоли сони 11 миллиард нафарга етишини тахмин қилишяпти. БМТнинг 2011 йилги таҳлиллари 87 йилдан кейин сайёрамиз аҳолиси 800 миллионга ортишини маълум қилган эди. Университет мутахассислари эса, улар Африка қитъасидаги туғилиш суръатини ҳисобга олмаганини эътироф этишяпти. XXI асрда қитъа аҳолиси 4,2 миллиардга, умуман, ер куррасида 9 миллиарддан 13 миллиардгача етиши таъкидланяпти. Хитой, Россия, Оврупа давлатларида аҳоли сони кескин камайиши қайд этиляпти.\nШАҲАРЛАР ОБОД БЎЛАДИ\nСаудия Арабистони йирик шаҳарларини ободонлаштириш мақсадида етмиш олтита экологик маскан барпо этишни режалаштиряпти. Мамлакатнинг кўкаламзорлаштириш уюшмаси раҳбари Файсал Фазл лойиҳа бўйича йигирма олти миллиард доллар сарфланишини маълум қилди. Давлат ажратган маблағнинг ярми Риёз ва Жидда кўчаларини кўкаламзорга айлантириш учун ишлатилишини айтди. Ушбу соҳа эгалари озлиги туфайли хорижий мутахассислар жалб қилинишини таъкидлади.\nДўҳа шаҳрининг марказий савдо мажмуасида диний йўналишдаги кино анжумани ўтказилди. Тадбирни Туркия маданият ва сайёҳлик вазирлиги ташкиллаштирди. Анжуманда санъат арбоблари ва Қатардаги дипломатик корпуслар вакиллари иштирок этишди. Кўргазма Маҳсун Қирмизгулнинг “Нию-Йоркнинг беш минораси” номли филми намойиши билан очилди. Кечада кино усталари шу мавзуга оид еттита тасмани ҳавола этишди.\n“ҚУРЪОНИ КАРИМ” БОҒИ\nДубайда Ислом санъати ва маданиятига бағишланган янги боғ барпо этиляпти. Шаҳарнинг Ҳаванай мавзеидаги боғ ушбу боғ майдони олтмиш гектарни ташкил қилади. Оромгоҳда муқаддас Китобда номлари келтирилган ўсимликлар ўстирилади ва унда зикр этилган баъзи воқеалар тасвири акс эттирилади. Шунингдек, болалар ўйингоҳи, театр, фавворалар ва спорт майдончалари ҳам ўрин олган. Дубайнинг ободонлаштириш уюшмаси раиси Муҳаммад Нур Машрум ҳозир қурилишнинг иккинчи босқичи бошлангани ва келаси йил сентябр ойигача битишини маълум қилди.\nЯНГИ КАСБ ЭГАЛАРИ\nТуркия диёнат ишлари вазирлиги йўлбошловчи (гид)лар учун махсус курс ташкил қилди. Ўқув курсида араб тили, Қуръони карим, Ислом тарихи ва шариат аҳкомлари ўзлаштирилади. Диёнат ишлари вазири Меҳмет Гермез бундай қарорга келишнинг сабабини айтди: “Юртимиз масжид ва мақбаралари билан қизиқаётган зиёратчилар тобора ортяпти. Мутахассислар сайёҳларга муқаддас зиёратгоҳлар тарихи, пештоқларидаги ёзувлар маъноси ва ўзига хос хусусиятлари ҳақида тўлиқ маълумот беришлари керак. Қолаверса, муқаддас қадамжоларга рўмол ўраб, пойафзални ечиб, эҳтиром билан кириш одоби тўғрисида ҳам тушунча бериш зарур”.\nПариж марказий масжидида Франция мусулмонлари уюшмаси раҳбарлигига сайлов ўтказилди. Танловда етмиш икки ёшни қаршилаган Далил Абубакр номзоди лойиқ топилди. Профессор 2003 – 2008 йиллари ҳам шу лавозимда ишлаб, катта ислоҳотлар қилгани ва бошқа дин вакиллари билан дўстона алоқаларни ўрнатгани инобатга олинди. Сайловчилар Абубакрнинг мусулмонлар равнақи ва фаровонлиги учун беназир хизмат қилишига ишонч билдиришди.\nДубай ахборот маркази Ислом динини янги қабул қилаётганлар бўйича навбатдаги йиллик ҳисоботини берди. Сўнгги ўн тўққиз йил мобайнида мусулмонлар сони йигирма мингга ортганини маълум қилди. Шаҳар жаҳон савдо маркази бўлгани боис, унда икки юзга яқин турли миллат вакиллари бор. Улар орасида Ислом динига ўтаётганларнинг энг кўпи Россия, Жанубий Африка, Хитой, ва Филиппин давлатлари фуқаролари экани қайд этилди.\nБуюк Британияда “Йилнинг энг яхши ахборот телеканали” совринини “Жазира” телеканалининг инглиз тилидаги лойиҳаси қўлга киритди. Ушбу телелойиҳа беш йилдан бери эфирга узатилади. У оммавийлиги жиҳатидан “ВВС News” ва “Sky News” телеканалларидан ўзиб кетди. Айниқса, жонли репортаж, интервю ва энг муҳим воқеалар ҳақидаги тезкор лавҳалар “Жазира”га обрў келтирди.\nОлмониянинг Оснабрук университети кутубхонаси хазинаси китоблар билан тобора бойитиляпти. Бунда университетнинг 2009 йили очилган исломшунослик кафедрасининг ҳиссаси жуда катта. Профессор-ўқитувчиларнинг саъй-ҳаракатлари билан дунёнинг турли бурчакларидан Ислом динига оид беш минг дона китоб тўпланди.\nҚУРЪОННИНГ ЯНГИ ШАРҲИ\nУкраинада Қуръони каримнинг хохол тилидаги шарҳи чоп этилди. Оятларни мамлакат миллий университетининг изланувчиси Михаил Якубович шарҳлаган. Шориҳ бундай шарафли вазифани бажариш учун икки йил астойдил меҳнат қилди. У шарҳда Табарий, Ибн Касир ва Фахриддин Розий тафсирларидан фойдаланди. Михаилнинг мақолалари Саудия Арабистонининг “Journal of Qur›anic Research and Studies” илмий журналида ҳам чоп этилган.\nТунис Ички ишлар вазири Эннах Али Ларейда фармони билан “Яхшиликка ундаш” уюшмаси тузилди. Уюшманинг шариат, диний фанлар ва адлия масалалари бўйича қўмиталари бор. Уюшма фуқаролар ва сайёҳларнинг шариат қонунларига амал қилиши бўйича назорат олиб боради. Саудия Арабистонида бу иш 1940 йилдан йўлга қўйилган.\nИспаниянинг “Реал” (Мадрид) футбол жамоаси маъмурияти жамоа тимсолидан хоч белгисини олиб ташлашга қарор қилди. Хоч ХХ аср бошларида мамлакат қироли бўлган Алфонса XIII тожининг рамзий белгиси эди. Жамоа раҳбарияти Бирлашган Араб Амирликларига сафар қилишидан олдин бу фикрга келди. Ушбу қадам Ислом оламида жамоа ҳақидаги фикрларида чалкашлик уйғотмаслик ва нотўғри тушунмаслик учун қўйилгани таъкидланмоқда. БААга боришдан мақсад эса Рас Хайма оролчасида ўйинчилар учун футбол оромгоҳи барпо қилиш. Дам олиш маскани майдони эллик гектарни ташкил қилади. Қурилишга бир миллиард долларга яқин маблағ ажратилган.\nФинляндия Ташқи ишлар вазирлиги, Таълим вазирлиги, Хелсинки халқаро университети ва мамлакат мусулмонлари уюшмаси кўмагида имомлар фаолиятини ўрганувчи гуруҳ тузилди. Ҳозир гуруҳ аъзолари Олмония, Франция, Скандинавия, Швеция, Африка ва Осиё давлатларидаги имомлар малакасини ўрганиб чиқиш билан шуғулланишяпти. Мамлакатда олтмиш минг нафардан зиёд мусулмон аҳоли истиқомат қилмоқда. Уларнинг диний талабларини қондирадиган ва уларда туғилаётган турли саволларга она тилида оқилона жавоб бера оладиган даражадаги имомлар тайёрлашга астойдил бел боғлашган.\nБерлин шаҳрида Олмониядаги мусулмон уюшмалари вакиллари анжумани бўлиб ўтди. Тадбир мамлакат ички ишлар вазирлиги бошчилигида ташкил этилди. Унда мамлакатнинг ўн етти федерал вакиллигидан мусулмон жамоалари аъзолари иштирок этди. Йиғинда Олмонияда истиқомат қилаётган мусулмонлар ҳаёти ва уларнинг турли муаммолари кўриб чиқилди. Ушбу анъанавий тадбир 2006 йилдан бери мунтазам ўтказиб келинади.\n“Эбнер & Шпигел” босмахонасида чоп этилган ўн тўрт минг нусха Қуръони карим Швейцариянинг Аарау, Базел, Винтертур, Санкт-Галлен ва Цюрих каби шаҳарлари жоме масжидларига тарқатилди. Бундай хайрия тадбири Олмониянинг ўттиз бешдан ортиқ шаҳарларидаги жомеларда ҳам ўтказилган эди. Бу иш фаластинлик тадбиркор, Олмония фуқароси ҳиммати билан амалга оширилди.\nКАР-СОҚОВЛАР УЧУН ҚУРЪОНИ КАРИМ\nАмерикада илк бор Қуръони каримни имо-ишора тилида мусулмонларга туҳфа этилди. Мисли кўрилмаган ушбу ишни “Global Deaf Muslims” халқаро Ислом ташкилоти амалга оширди. Дунёда иқтидорли, лекин имконияти чекланган, кар-соқов кишилар бор. Ушбу ажойиб кўринишдаги китобни нашр этишдан мақсад кар-соқовларнинг дилига Қуръони карим оятлари ва маъноларини етказиш ва улкан савобга эга бўлишдир. Унинг биринчи кўриниши интернет саҳифаларида ва DVD дискларда чиқарилади. Ташкилот уни бепул тарқатишга қарор қилган.\nЎЙИНЛАРГА БЕРИЛИШ ОҚИБАТИ\nХалқаро Ислом кенгаши турли совринлар учун уяли телефон орқали ўйналадиган тадбирларда иштирок этиш тақиқланиши ҳақида фатво чиқарди. “Ҳар хил ширкатлар тақдим этаётган қизиқтирувчи ўйинлар Исломда қораланган. Бундай ўйинлар мусулмонларни жалб қилиб, унга муккадан кетишларига сабаб бўляпти. Бошқаларнинг омадсизлиги эвазига ютуққа эришиш ҳамда вақтни бекор ўтказиш мусулмончиликка умуман тўғри келмайди,” дейди кенгаш аъзоси Салмон Аудех.\n738 марта ўқилган.


Масиҳий муаллим: Синовлар нима мақсадда берилади\nСиновлар нима мақсадда берилади\nЁқуб 1:2-4 “Эй биродарларим, турли синовларга дучор бўлганингизда, уни катта севинч билан қабул қилинглар. Шуни билингларки, имонингизнинг синалишидан сабр-тоқат ҳосил бўлади. Сабр-тоқат тўла самарасини кўрсатсин, токи сизлар ҳеч бир нарсадан камчиликсиз, комил ва нуқсонсиз одамлар бўлинглар.”\nҲар бир киши ҳаётида қийин даврлар бўлади\nҚийинчиликлар бу ҳаётда содир бўлиб туради ва ҳеч ким бундай қочиб қутула олмайди. Охирги 50 йил давомида агар имонли кишида етарли даражада ишонч бўлса, унда ҳеч ҳам қийинчиликлар бўлмайди, деган фикр тарғиб қилиниб келди. Муқаддас Каломда бундай таълимот йўқ, билки Каломда қийин вазиятлар нима мақсадда берилиши бизга кўрсатилади. Шу билан бирга Калом ўзимиз тўлиқ тушунмаган вазиятларда ҳам нима қилишимиз кераклигини ўргатади.\nКимдир ёки нимадир бизга озор берганда ва зиён қилганда, биз ўзимизни қандай тутишимиз керак? Юқоридаги оятларда “турли синовларга дучор бўлганингизда” нима қилиш кераклиги ёзилган. Бу оятда “агар синовларга дучор бўлсангизда” дейилмаган, балки бу ерда аниқлик билан “бўлганингизда” деб ёзилган (яъни "агар" сўзи у ерда йўқ). Шундай қилиб бу ёзилган сўзлар ҳамма имонлиларга қаратилган. Агар сиз ҳам ҳақиқий масиҳий бўлсангиз, сизда ҳам қийинчиликлар ва синовлар бўлади.\nУни катта севинч билан қабул қилинглар\nБиринчи навбатда қийинчиликларга дучор бўлган имонли киши тўғри муносабатга эга бўлиши керак. Иккинчи оятда Ёқуб биз турли синовларга дучор бўлганимизда, уни катта севинч деб “ҳисобланглар” дейди (юнон тилида айнан шу сўз ёзилган). Учинчи оятда “шуни билингларки” деган сўзларни ёзиб қўйган. Бу сўзлар инсоннинг ҳаёлида қаттиқ қарор қилишни билдиради. Яъни Худованд ҳаётимизда содир бўлишига рухсат берган вазиятлар охирида биз учун яхшиликка айланишини билишимиз керак. Биз салбий вазиятларга дучор бўлсак ҳам, улар натижасида Худо бизда ижобий ва фойдали нарсаларни ҳосил қилади. Мана шу ҳақиқий имондир.\nИмонли киши ҳеч қачон ўзини “ўлжа” деб билиши керак эмас. Биз ҳеч қачон ўлжа, жабрланган ва жафо топган бўлмаймиз. Худо бизни мижоз сифатида Ўзининг жарроҳлик столига ётқизиб, юрагимизни тузатмоқчи ва қийинчилик натижасида бизда янада камол феъл-атворни (характерни) пайдо қилдирмоқчи. Мана шу сабаб билан биз мазкур вазиятни катта севинч деб ҳисоблаймиз. Албатта вазиятнинг шундай бўлганига хурсанд бўлмасак ҳам, ҳаёлимизда “Худо менинг ўрнимга шу вазият билан машғул бўляпти” деб ўйлаймиз. Шунинг учун имонли киши шундай вазиятлардан осойишталик билан чиқиб кетиши мумкин. Шунинг учун мен миннатдорман, ҳамда келажакда бўладиган севинчни кутиб ҳозирги пайтдаги енгил синовларга сабр-бардош бераман.\nТурли синовларга дучор бўлганингизда\nЮқоридаги оятда “турли синовларга дучор бўлганингизда” деган жойида, юнон тилида турли синовларга йиқилиб тушганингизда дейилган. Бу вазиятни (яъни йиқилишни) киши олдиндан кўра олмайди, шунинг учун бундан қочиб қола олмайди. Киши ҳаёт йўлида кетаётганида, бурчакдан бирдан кимдир ёки нимадир чиқиб қолиб, шундай вазиятни юззага келтиради. Исо Масиҳ самариялик йўловчи (Луқо 10:25-37) ҳақида ҳикояни гапирганда, бир одам “қароқчилар қўлига тушиб қолибди” деб айтади. Бу киши билмаган ва назорат қилмаган ҳолида қийин вазиятга тушади – қароқчилар уни уриб, нарсаларини ўғирлаб, ўзини ўлсин, деб ташлаб кетадилар. Ҳаётимизда биз ҳам шунга ўхшаш вазиятларга дучор бўламиз, уларни на назорат, на бошқара оламиз. Бироқ Худо шу вазиятни назорат қилмаяпти ёки бошқармаяпти дегани эмас. Бунинг маъноси шуки, бундай вазиятлар биз туфайли юзага келмайди. Лекин имонли киши салбий вазиятни юзага келтирса ҳам, Худо барибир шу орқали ижобий натижага эришади; фақат биз шу вазиятда ўзимизни муносиб равишда ва Муқаддас Каломга мос тутишимиз керак.\nШу вазиятни хочга олиб боринг\nБиз имонли киши сифатида ҳар бир вазиятимиз, жароҳатимиз, қўрқувларимиз, шубҳаларимиз ва ҳатто ўз ҳаётимизни Исо Масиҳ хочига қўйишимиз керак. Шу нарсаларни хочга қўйиш керак дегани нима экан? Бу дегани, биз туйғуларимиз, орзуларимиз, режаларимиз, уринишларимиз, чекланган қобилиятларимиз ва ҳамма ожизликларимизни хоч тагига олиб келишимиз керак демакдир. Бунга биз қуйидагича ибодат қилиш билан эришамиз:\n“Раббим, шу вазият орқали менда юзага қалқиб чиққан ҳисслар ва фикрларни мен ўзгартира олмайман; ўз уддабуронлигим ёки уринишларим орқали шу вазиятни ўзгартира олмайман ҳам. Шунинг учун уни Сенга келтираман. Сен хочда мен учун қилган ишинг ҳаётимда ва ўзимда керакли натижани беришга етарли, деб ишонаман. Сен хоҳлаган шахс бўлишим учун менга керакли иноятингни бергин. Шундай қийин вазият орқали Сенинг суратинг, сиймонгга ўхшаб мувофиқлашим учун иноятингни бергин. Мени нафақат гуноҳдан қутқариш учун, балки ўзимдан ҳам қутқариш учун Сен ўлганингга ишонаман. Ўз муҳтожликларимни Сенинг оёқостингга ташлайман. Уларни Сенинг хочинг тагига жойлаштираман ва бутунлай Сенга ишонаман”.\nИмонли киши шундай қилиб ўз шахсини Худога топширганда, “сабр-тоқат” ўз камоллаштириш ишини қилади, ҳамда шу салбий вазият ижобий натижаларни юзага келтиради, шунда нима учун шу вазиятни Худо сизга берганини билиб оласиз. Шунинг учун, турли хил синовлар ва қийин вазиятларга дучор бўлганингизда, буни катта севинч, деб ҳисобланг. Сизда қандайдир иш қилиш учун Худо тайёр бўлиб турибди. Сиз ўлжа ёки жабрланган киши эмассиз! Агар Исо Масиҳга ишониб Уни қабул қилган бўлсангиз, сиз Худо фарзандисиз. Бундай вақтларда Худога Ўз ишини бажаришга йўл беринг, шунда ғолиб бўлиб шу вазиятдан қутулиб чиқасиз.\nМангу ҳаёт суви\nХудо олдида қандай оқланиш мумкин?


Хитойдаги “Чжуннанхай ҳукумат резиденциясида Си Цзиньпин билан учрашуви олдидан Владимир Путин бўш турган роялда мусиқа чалди. 14.05.2017, Sputnik Ўзбекистон\n16:39 14.05.2017 (янгиланди: 09:02 15.05.2017)\nПутин Си Цзиньпин билан бўлиб ўтиши керак бўлган учрашуви олдидан, роялда мусиқа чалиб журналистларни ҳайратга солди. Президент музокаралар залига бораверишда бўш турган роялни кўриб қолган ва унда “Эркин Невадаги устидаги шаҳар” ҳамда “Москва ойналари” наволарини чалди.\nЭслатиб ўтамиз, айни дамда Хитойда “Битта белбоғ – битта йўл” форуми бўлиб ўтмоқда. Унда иштирок этиш учун дунёнинг 110 мамлакатидан 1200 нафар вакиллар келишган, жумладан 29 мамлакат раҳбарлари ҳам.


Тўғри, дунёда бунақа зодагон-бойваччалар кўп, аммо ҳозир гап бу ҳақда эмас. Гап шундаки, Аднан Кашоги интервьюларидан бирида бир умр америкалик ёзувчи Фрэнсис Скотт Фицжеральд ва унинг қудратли қаҳрамони Гэтсбига эргашиб яшаганини эътироф этади...\nОдатда умрини, ўзини пул топишга бағишлаган кишилар кам китоб ўқийди, ҳатто, ўқимайди, десак ҳам хато бўлмайди. Хўш, машҳур зодагонни ўзига жалб этган "Буюк Гэтсби" нима ҳақда ўзи?\n1925 йилда дунё юзини кўрган ва бир қарашда детектив, бир қарашда ишқ-муҳаббат мавзуси қаламга олинган роман воқеалари Нью-Йорк яқинидаги Лонг-Айленднинг олтин соҳилидаги зодагонлар виллалари орасида юз беради. Китобда 1920-йиллардаги тартибсизлик, Биринчи жаҳон урушидан кейинги иқтисодий инқироз ва Америка жамияти бадиий ифода этилган.\nШунга монанд ўша давр кишиларининг характери кўзга ташланади. Зодагонлар ўқийдиган китоблар орқали уларнинг фикрлаш тарзи, дунёқараши акс этади (қаҳрамонлардан бири - Том тилидан: "Маданият тобора йўқолиб бормоқда... Сен Годдартнинг "Рангин империяларнинг юксалиши" китобини ўқиганмисан?.. Ажойиб китоб, уни ҳамма ўқиши шарт. У китобда, агар биз эҳтиёт бўлмасак, оқ ирқни... хуллас, бир сўз билан айтганда, бошқа ирқлар ютиб юборадилар, деган ғоя бор. Бу шунчаки гап эмас... Биз уларни эзиб ташлашимиз керак", зиёфатдаги хонимлардан бирининг сўзлари: "Ҳа, бу ер менга жуда ёқади. Мен беташвиш яшайман, шунинг учун ҳамма вақт димоғим чоғ. Ўтган сафар кўйлагим столга илиниб, йиртиб олгандим" ёки Гэтсби кутубхонасига кириб, ўзини китобу илмдан хабардор қилиб кўрсатадиган жаноб тилидан:\n"Биласизми, икки ҳафтадан буён ичаман. Шунинг учун ҳам тезроқ кайфим тарқасин, деб шу кутубхонада ўтирибман.\n- Хўш, ёрдам бердими?\n- Ҳа, назаримда бироз ёрдам берди. Ҳали хулоса қилишга эрта. Бор-йўғи бир соат бўлди келганимга..."\nГарчи Фицжеральд ўз қаҳрамонини буюк деб атаса-да, бунда ўзига хос киноя бўртиб туради. Яъни, Гэтсби жумбоқли инсон, ҳаёти сир-синоатга тўла, турмуш икир-чикирларига нисбатан унда ажабтовур сезгирлик бор, ҳозиржавоблик, дарҳол бошқа қиёфага кириш, сўзамоллик хос унга. Аммо у ўзини сохта мақсадлар йўлида - бойлик ва аҳамиятга арзимайдиган аёл учун беҳуда йўқ қилади.\nГэтсбининг ҳашаматли боғидаги дабдабаю асъасалар билан ўтадиган базм оқшомлари тасвири ҳам эътиборга молик. Синчи-кузатувчиларнинг маълумотича, 1925 йилдан эътиборан суратга олинган - ҳашамдор ҳаёт тасвирига бағишланган аксарият фильмларда "Буюк Гэтсби" таъсири яққол сезилар экан. Ҳатто режиссёр Фрэнсис Форд Коппола ўзининг машҳур "Чўқинтирган ота" фильмида ўшандай базмни акс эттирмоқчи бўлган, аммо асардагидай уддалаб беролмаган экани ҳақида айтишади...\nВоқеалар сўнгида севгилисини деб йиллаб машаққат чеккан, ҳатто у содир этган қотилликни ўз бўйнига олишга тайёр Гэтсби ўлдирилгач, энг аввало севгилиси Дэзи, яқинлари ва уникида доимий меҳмон бўлган кишилар юз ўгириб кетишади. Дафн маросимига Гэтсби бир вақтлар ёрдам қўлини чўзган Клипс Прингер таклиф этилганда, у телефонда теннис ўйнаганда киядиган оёқ кийими Гэтсбиникида қолиб кетганини ва жўнатиб юборишини айтади. Гэтсбининг доимий ҳамтовоқларидан бири - Вулфшим эса бундай дейди: "Агар инсон ўз вақти-қазоси билан ўлмаса, мен бундай ишларга аралашмасликни афзал кўраман"...\nМаълумот ўрнида айтиш ўринли, "Буюк Гэтсби" даставвал 24 минг нусхада чоп этилган ва бу ўша давр учун кичик рақамлар эди. Иккинчи жаҳон уруши даврида эса китоб 150 минг нусхада қайта нашр этилиб, фронтдаги америкалик аскарларга юборилади ва бу асарга қизиқишни анча оширади. Ўшандан буён мазкур китоб дунё бўйлаб 25 миллиондан ортиқ нусхада сотилган.\nҲатто айрим статистикалар "Буюк Гэтсби"ни инглиз тилидаги энг яхши 100 та асар рўйхатида 2-ўринга қўйишган (1-ўринни ирланд ёзувчиси Жеймс Жойснинг "Улисс" романи эгаллаган).\nАна шундай эътирофларга лойиқ кўрилган китобни сиз ҳам ўқиб чиқинг. Ўйлаймизки, вақтингиз беҳуда сарф бўлмайди.\nИнсон ёшлик йилларида жуда таъсирчан бўлади. Отамдан эшитган, узоқ вақт хотирамда тамғаланиб қолган бир маслаҳатни сира унута олмайман.\n- Башарти, бирдан биронтасининг устидан ҳукм чиқаришни хоҳлаб қолсанг, - деган эди у, - дунёдаги ҳамма кишилар ҳам сен каби устунликка эга эмаслиги ёдингда бўлсин.\nБосиқлик билан фикр юритиш - катта имтиёз. Муҳим маънавий қадриятларни сезиш қобилияти барчага ҳам бирдай берилмаганлигини ёддан чиқарсам, бирон нарсани унутиб қўйдиммикан, деб хавотирга тушаман.\nЎтган йили куз фаслида Нью-Йоркдан қайтгач, инсон феъл-атворининг нақадар мураккаблигини тушундим. Кишилар ўз манфаатлари учун ёвузликдан ҳам тоймасликларини билиб олдим. Шу-шу мен инсонларнинг ботиний сирларини билиш учун ўзгалар қалбига қўл солишни истамай қолдим.\nБалки шу онда қоронғи тушиб бораётган кўчадан тасодифан ўтиб кетаётган бирон кимса чироғи ёқилган деразаларга қараб бу хонанинг ичида қандай инсоний сирлар яшириниб ётган экан, деб ўйлаётгандир. Кўз олдимда ана шу ўткинчининг мафтункор қарашию, ўйчан нигоҳи жонланарди.\nЖордан Бейкер негадир ақлли, зийрак одамлардан ўзини олиб қочарди. Бунинг сабаби энди менга маълум. Инсон ўзини тутиш борасида қабул қилинган меъёрларга баъзи бир одамларнинг хатти-ҳаракатлари тўғри келмаслигини хаёлларига ҳам келтира олмайдиган кишилар орасида у ўзини эркин тутар экан. Жордан жуда бепарво кимса эди. Бир кунмас-бир кун унинг истагига қарши ҳолатлар юз бериши мумкинлигини сира хаёлига келтирмас, афтидан, ёшлик чоғлариданоқ ён-атрофга кибор билан боқишга ва тиқмачоқдек, бақувват танасининг ҳар қандай эҳтиёжини қондириш учун турли ножўя хатти-ҳаракатлар қилишдан тоймасди.\nҲар бир инсон ўзида ҳеч бўлмаганда битта яхши фазилати бор, деб ўйлашга ҳақли.\nУнинг кайфи чоғ, ҳаракатлари чаққон эди. Қаддини ғоз тутиб турарди. Бу америкаликларга хос кўриниш эди; назаримда, бунга ёшликларида оғир жисмоний меҳнат қилмаганликлари сабаб бўлса керак. Яна бир жиҳати, бизнинг асабий спорт ўйинларимиздаги қандайдир нозик ҳаракатлар ҳам сабабчи бўлиши мумкин.\nУ сира ичмасди, шунинг учун ҳам уни ҳурмат қилардилар. Атрофингдагилар маст бўлсалару, аммо сен ҳушёр турсанг, бу катта ютуқ эди. Шунда сен ортиқча гапирмайсан, энг асосийси, бирон нарса қилмоқчи бўлсанг, атрофдагилар сезмайдиган ёки ҳеч нарса билан ишлари бўлмаган вақтларида фурсат топиб кўнглингга ёққан ишни бажарсанг бўлади.\nСен ё овчисан ёки ўлжасан, ё ҳаракат қиласан ёки орқада судралиб қоласан.\nАмерикаликлар жуда осонлик билан қул бўлишга рози бўладилар, аммо ҳеч қачон ўзларини деҳқон деб тан олмайдилар.\nҲамма вақт ҳам кўникиб, ўрганиб қолган нарсага янги кўз билан қарашга кўникиш қийин кечади.\nКўнгил ғашлигидан ёмон дард бўлмайди.\nЭнг муҳими, инсонга тиригида дўст керак. Ўлган одамга бунинг кераги йўқ.\nУлар - Том билан Дэзи бепарво, бировни писанд қилмайдиган махлуқлар сирасига кирувчи, одамлар тақдири билан ўйнашишларини тушундим. Ҳа, ўзгаларнинг қалбини топтаб-юлардилар. Ифлос қилиқларини яшириш учун пулларининг ортига яширинардилар.\nҲойнаҳой, инсон бир неча маротаба нафас олмай бу янги қитъадаги гўзалликни томоша қилган бўлиши керак. Бир неча эски, номаълум дунё тақдири ҳақидаги қайғули фикрлар гирдобида мен Гэтсби ҳақида ўйлардим. Дэзи яшаган соҳилдаги ям-яшил чироқни ҳаяжон билан кузатганини ўйлаб қолдим. Бахмалдек майсазорларга уни етаклаб келган йўл ниҳоятда узоқ эди. Ҳойнаҳой, орзуси ушалишига оз қолганда у қўлини узатса етадигандек туюлган бўлса керак. Унинг орзуси бир умрга ортда - шаҳардан ташқаридаги тим қора узоқликда, яъни тим қора осмон остида ястаниб ётган Америка ерларида қолганини у билмас эди.\nЙилдан-йилга узоқлашиб бораётган ақл бовар қилмайдигандек бўлғуси бахт шуъласи бўлмиш яшил чироққа Гэтсби жуда ишонган эди. Майли, у бугун қўлдан чиқиб кетди, зиёни йўқ, биз эртага уни яна-да тезроқ қувамиз ва унга етишиш мақсадида қўлларимизни янада чўзамиз... Гўзал тонгларнинг бирида...\nШу алфозда биз оқимни енгиб, олға сузишга ҳаракат қиламиз, у эса бизнинг қайиғимизни орқага - ўтмишга улоқтириб ташлаяпти.


РОССИЯЛИК МУТАХАССИСЛАР - «ANAMED»ДА\nТиббиёт тизими мунтазам равишда тараққиётни, изланишни, янгиликларни амалга тадбиқ этишни талаб этади. Бу мезонлар қарор топмас экан, соҳада муваффақиятларга эришиш мушкул.\nНаманган шаҳридаги «ANAMED» диагностика маркази ана шу талаблардан келиб чиққан ҳолда ташкил этилган марказдир. Бу ердаги мавжуд тиббий асбоб-ускуналар, аппаратуралар, анжомлар замонавийлиги билан республикада ягона ҳисобланади. Мутахассислар малакаси ҳам шунга яраша - юқори. Улар соҳадаги энг сўнгги янгиликларни амалиётда қўллашга, умуртқа, орқа мия билан боғлиқ, шунингдек, ортопедик ва травматологик хасталикларга аниқ ташҳис қўйишга эришмоқдалар.\nКуни кеча бу борада яна бир янгиликка қўл урилди. Аниқроқ қилиб айтганда, «ANAMED» диагностика маркази ва Россия давлатининг «ОРТОСПАЙН» хусусий клиникаси ўртасида меморандум имзоланди.\nМаълумки, «ОРТОСПАЙН» - Москва шаҳридаги энг нуфузли хусусий клиника ҳисобланиб, замонавий, юқори даражада технология, ускуна ва анжомлар билан жиҳозланган, умуртқа, орқа мия ва ортопедия ва травматология бўйича жарроҳлик амалиётларни муваффақиятли ўтказиб келмоқда. Бу ерда ҳар йили 1000-1200 оператив даволаш хизматлари кўрсатилади.\nШу йилнинг 7-8 ноябрь кунлари «ОРТОСПАЙН» хусусий клиникаси раҳбари, Россия Федерацияси тиббиёт академиясининг нейрохирургия кафедраси доценти, Москва шаҳридаги 1-марказий клиник шифохонаси нейрохирурги, умуртқа ва орқа мия касалликлари бўлими бошлиғи, тиббиёт фанлари доктори Владимир Андреевич Басков «ANAMED» диагностика марказида бўлиб, юзга яқин беморларни кўрикдан ўтказди. Шунингдек, марказда қуриб битказилган жарроҳлик хоналарининг жиҳозланиши юзасидан ўз таклифларини билдирди.\nЮқоридаги меморандумга асосан, келгусида ОРТОСПАЙН хусусий клиникаси мутахассислари ҳар ойда Наманганга ташриф буюришади ва «ANAMED» диагностика марказида мураккаб нейрохирургик жарроҳлик амалиётлари ўтказилади.\nДемак, Наманган вилояти тиббиёт тизимида нафақат республика, балки Ўрта Осиёда биринчи бор мураккаб нейрожарроҳлик бўйича операциялар амалга оширилади.\nЎзбекистонлик молия ва иқтисодиёт мутахассислари Чехияда тажриба алмашиб қайтди\nЎқув сафарининг асосий мақсади Чехия Республикасининг бюджет тизими, маҳаллий ҳукуматнинг бюджет соҳасидаги ваколатлари, ҳудудий ривожлантириш дастурлари, ҳудудларда ўрта муддатли бюджетни амалга ошириш, ривожлантириш дастурлари ва бюджет ўртасидаги боғлиқликлар, бюджет соҳасидаги мутахассисларни малакасини ошириш ва бошқа соҳалардаги тажрибасини ўрганишдан иборат бўлди.\nОРТОСПАЙН МУТАХАССИСЛАРИ ДА ANAMED